Huawei Nova 2 Plus Akan Dibawa Ke Malaysia Ogos Ini

Huawei Malaysia mengesahkan bahawa bulan Ogos hadapan mereka akan melancarkan sebuah smartphone terbaru dalam siri Nova. Peranti yang mengambil tempat dalam pelancaran tersebut ialah Huawei Nova 2 Plus. Telefon pintar ini akan melengkapkan kamera depan dengan sensor 20 Megapiksel dan teknologi dwi kamera di belakang.

Nova 2 Plus menawarkan pengalaman merakam gambar yang lebih hebat dengan teknologi 3D Facial yang terdapat pada kamera depan. Malah, kombinasi Image Signal Processor (ISP) juga meningkatkan lagi fungsi pada kamera untuk menghasilkan resolusi gambar yang lebih terperinci.

Penerapan sistem dwi kamera belakang pula dibekalkan sensor 12+8 Megapiksel membolehkan salah satunya menangkap gambar bersudut luas dan satu lagi untuk merakam gambar jarak jauh. Konfigurasi kedua-dua lensa kamera ini dapat melengkapkan sesuatu imej dengan warna, keterangan dan kejelasan yang lebih berkualiti dalam setiap penggambaran.

Malahan, menerusi perisian dalam kemas kini yang diperkenalkan pada awal bulan lalu, ciri Moving Picture berupaya memainkan gambar pegun kepada gambar bergerak lantas menjadikan setiap gambar kini tidak lagi membosankan.

Nova 2 Plus juga menerima rekaan yang bulat di sudut, panel hadapan mendapat skrin 2.5 darjah melengkung, serta ketebalan hanya 6.99mm sahaja. Ia juga didatangkan dengan pilihan warna Graphite Black, Aurora Blue, Prestige Gold, dan beberapa sarung pelbagai warna.

Walaubagaimanapun, ia dijangka akan mula dipasarkan selewat-lewatnya bulan hadapan. Untuk mengetahu maklumat lanjut, anda boleh layari laman Facebook Huawei Malaysia.


Dalaman Produk Baharu Mouser Electronics: Lebih 3,000 Alat Ganti Baharu Ditambah pada April 2021

SHANGHAI, 25 Jun 2021 /PRNewswire/ — Sebagai pengedar berdaftar, Mouser Electronics, Inc. memberi tumpuan terhadap pengenalan produk dan teknologi baharu yang pantas, memberi kelebihan kepada pelanggan dan membantu mempercepatkan masa untuk dibawa ke pasaran. Lebih 1,100 jenama pengeluar semikonduktor dan komponen elektronik bergantung pada Mouser untuk membantu mereka memperkenalkan produk mereka dalam pasaran global. Pelanggan Mouser boleh mengharapkan 100% produk asli yang diperakui yang boleh dikesan sepenuhnya daripada setiap pengeluar.

Mouser Electronics New Product Insider

Pada bulan April, Mouser melancarkan 3,069 alat ganti baharu untuk dihantar kepada pelanggan. Beberapa komponen dan teknologi baharu yang inovatif berkenaan termasuk:

TI TMS570LS1227 ialah penyelesaian gred-automatif yang amat sesuai untuk aplikasi kawalan masa sebenar berprestasi tinggi dengan keperluan kritikal-keselamatan. Rangkaian mikropengawal menyediakan seni bina keselamatan canggih yang melibatkan dua CPU yang berjalan serentak, CPU dan logik BIST memori, ECC pada denyar mahupun SRAM data, serta banyak lagi ciri lain.

Penyelesaian sambungan tanpa wayar ST merupakan portfolio teknologi tanpa wayar yang mempunyai julat komunikasi tertentu, kecekapan kuasa, kependaman, lebar jalur dan topologi perangkaian. Portfolio ini mencakupi rangkaian sambungan paling luas termasuk peranti perangkaian jarak-jauh sub-1GHz (mengaktifkan LoRaWAN®, Sigfox dan sambungan M-Bus Tanpa Wayar), RF gelombang-milimeter jarak dekat 60 GHz, Tenaga Rendah Bluetooth®, 802-15-4, OpenThread, LTE Cat 1, dan Narrowband IoT.

Penyambung 20-kedudukan NTSEAL TE menyediakan sambungan wayar-ke-wayar yang fleksibel dan tangkas dalam format yang kompak untuk persekitaran yang mencabar dengan suhu melampau dan getaran tahap-enjin. Aplikasi-aplikasi termasuk wayar-ke-wayar, pelekap panel/dinding sekat, enjin, cesi, rawatan-susul dan automasi.

Modul Kuasa Pintar (IPM) BM6437xS-VA mengintegrasikan pemacu gerbang, diod butstrap, IGBT dan diod roda tenaga

Untuk melihat lebih lanjut mengenai sorotan utama Dalaman Produk Baharu, kunjungi https://www.mouser.com/newproductinsider/.

Sebagai pengedar berdaftar global, Mouser menawarkan seleksi paling luas di dunia yang merangkumi semikonduktor dan komponen elektronik terbaharu — dalam stok dan sedia untuk dihantar. Pelanggan Mouser boleh mengharapkan 100% produk asli yang diperakui yang boleh dikesan sepenuhnya daripada setiap rakan pengeluarnya. Bagi membantu mempercepatkan reka bentuk pelanggan, laman sesawang Mouser mengehoskan pustaka sumber teknikal yang luas termasuk Pusat Sumber Teknikal (Technical Resource Center), berserta lembaran data produk, reka bentuk rujukan khusus-pembekal, nota aplikasi, maklumat reka bentuk teknikal, alat kejuruteraan dan maklumat berguna yang lain.

Untuk maklumat lanjut, kunjungi https://www.mouser.com/.

Keywords:  Computer/Electronics Electronic Components Semiconductors New products/services

Source: PRNEWSWIRE


Reviu Eksklusif realme 5i : Nampak Macam Sama, Tapi Tak Serupa…Memang Steady!

Menarik! realme kini mengemaskini penawaran smartphone keluaran mereka untuk pasaran tempatan menerusi pengenalan ahli baru di bawah siri Realme 5 iaitu realme 5i. Sorotan utama Realme 5i – termasuklah persediaan empat kamera utama dan bateri besar berkapasiti 5,000mAh.

Muncul pada harga yang kompetatif bersama sejumlah spesifikasi menarik, adakah realme 5i mampu menarik perhatian ramai berbanding alternatif lain dalam kelas yang sama? Jom kita usha!

Memang power beb! realme 5i dibekalkan dengan bateri yang besar dengan kapasiti mencecah 5,000mAh. Kalau guna ni, sure tak payah beli powerbank! Jimat duit! Dengan kapasiti bateri ini, korang boleh menjangkakan hayat penggunaan yang lama dalam aktiviti harian – cukup memadai dan tidak akan habis meskipun dengan penggunaan berat sekalipun.

realme 5i memiliki keupayaan ketahanan bateri yang bagus tetapi agak mengecewakan kerana ia tidak menyokong teknologi pengecasan pantas – boleh dikatakan proses mengecas adalah sedikit leceh. Proses pengecasan semula daripada 7% sehingga 96% mengambil masa sekitar 2 jam dan 30 minit.

Mengulas berkaitan spesifikasi dalamannya, realme 5i didatangkan dengan pemprosesan, Octa-Core Snapdragon 665 (11nm) yang beroperasi pada kelajuan jam 2.0Ghz seiring dengan prestasi permainan yang dipertingkatkan.

Pada bahagian GPU, ia menggunakan Adreno Adreno 610 dengan paduan memori sebesar 4GB RAM + 64GB ROM. Storan ini juga boleh dikembangkan menerusi kad microSD (sehingga 256GB).

Menerusinya, ia berupaya menguruskan operasinya dengan prestasi yang menakjubkan – di mana penggunaan aplikasi di dalamnya terasa lancar dan berfungsi dengan baik – terutamanya ketika membuka dan mamasang aplikasi. Kelancaran juga dapat dirasai ketika bermain game.

Dibekal dengan rekaan yang menarik, realme 5i dirancang dan dibina dengan begitu teliti – sesuai dengan keperluan anak – anak muda yang haus akan kreativiti dan peka akan trend terkini.

Belakang peranti menggunakan rekaan “Sunrise Design” – di mana terdapat kemasan grain pada belakang peranti yang direka khas dengan ketetapan paksi daripada industri terkemuka Jerman. Rekaan ini sekaligus menyerlahkan lagi gaya si pemakai dan itulah kelebihan yang ada pada rupa bentuk realme 5i.

realme 5i dibekalkan dengan sokongan kamera yang boleh dipuji – empat kamera utama bersama gabungan lensa 12MP (Main) + 8MP (Ultra – Wide) + 2MP (Portrait) + 2MP (Ultra Macro). Tidak ketinggalan, ia juga menyertakan sokongan LED Flash yang ditempatkan pada bawah perumahan kamera.

Mengiringinya adalah kamera selfie dengan sokongan lensa sebesar 8MP (f/2.0). Sokongan kamera pada realme 5i mempunyai sejumlah ciri menarik termasuk beauty mode, NightScape mode, HDR dan banyak lagi.

Kemera realme 5i berupaya menyampaikan prestasi yang boleh dipuji. Pada pencahayaan yang cukup, ia merupakan sebuah kamera yang baik – lensanya mampu menangkap butiran dengan jelas. Bahkan, warna dihasilkan juga kelihatan hidup seakan – akan dunia nyata.

Untuk portrait, kamera dilihat bijak dalam mengasingkan subjek daripada latar – sekaligus menghasilkan kesan bokeh yang cantik. Mungkin tidak begitu sempurna, tetapi masih berapa pada tahap yang dianggap baik. Lensa Ultra – Widenya juga memberi sudut pandang yang luas mencecah 119 darjah – sesuai untuk yang gemar mengambil gambar secara beramai – ramai.

Selain dibekalkan cip dengan menarik, ia turut diselitkan dengan sistem ColorOS 6.1 berasaskan Android Pie. Pengguna dihidangkan dengan beberapa kemaskini perisian terbaharu termasuk Hotspot Management Function, Real Privacy Function dan sebagainya.

Lebih menarik, realme 5i juga menyokong fungsi mod gelap terbina secara keseluruhan – sekaligus memudahkan dan menjadikan paparan lebih selesa pada mata.

Bagi yang berminat, realme 5i ditawarkan pada harga RM599 dan ketersediaan adalah bermula 18 Januari 2020. Bagi pelanggan yang suka membeli secara online, realme 5i juga boleh dibeli di Lazada pada 28 Januari 2020 bermula 12am.


Peranti Lipat Samsung Diperkenal Secara Rasmi – Galaxy Fold

Seperti yang dijangkakan, Samsung secara rasminya telah pun memperkenalkan peranti boleh lipat mereka iaitu Samsung Galaxy Fold pada acara Galaxy Unpacked yang berlangsung sebentar tadi.

Samsung Galaxy Fold membawakan dua paparan iaitu 4.6 inci apabila dilipat untuk penggunaan telefon biasa dan skrin bersaiz 7.3 inci apabila dalam mod tablet.

Peranti ini dikuasakan oleh cip pemproses 7nm, memori sebesar 12GB RAM dan storan 512GB berasaskan UFS 3.0. Galaxy Fold menggunakan bateri berkapasiti 4,380mAh bersama-sama dengannya.

Dalam mod tablet ia membolehkan pengguna menggunakan sehingga tiga aplikasi secara serentak sekaligus memudahkan proses multitasking.

Untuk kamera, ia membawakan enam kamera kesemuanya di mana sokongan tri-kamera di bahagian belakang, dua kamera di bahagian hadapan dan satu kamera pada single cover. Difahamkan, ia boleh merakam gambar dalam pelbagai mod.

Samsung Galaxy Fold membawakan tanda harga $1980 (kira-kira : RM 8,051) dan mula ditawarkan bermula April di Amerika Syarikat.


Aplikasi Cool: Contacts Optimizer

Contacts Optimizer adalah salah satu pengurus contacts terbaik yang ditawarkan di Google Play Store, kerana ia percuma dan kualiti fungsinya sangat bagus. Pada bila-bila masa, anda boleh menambah kenalan baru dengan semua maklumat mereka untuk memudahkan anda menghubungi mereka melalui panggilan, SMS, WhatsApp, emel dan lain-lain.

Salah satu ciri-ciri lain yang mengagumkan Contacts Optimizer adalah keupayaannya untuk menyunting dan memadam contact berganda. Sekiranya rakan anda mempunyai beberapa emel atau nombor, aplikasi ini akan menganalisa maklumat tersebut dan menawarkan proses suntingan atau memadam maklumat yang berganda.


Digi, MPay & Mastercard Bekerjasama Tawar Pilihan Pembayaran Digital Untuk Semua

Digi Telecommunications Sdn Bhd (Digi), ManagePay Systems Berhad (MPay) dan Mastercard telah menjalinkan kerjasama bagi menawarkan cadangan pembayaran baharu untuk seluruh rakyat Malaysia.

Kerjasama ini dikatakan melibatkan pembangunan kad prabayar digital yang akan tersedia bermula separuh pertama tahun ini. Melaluinya juga, kini rakyat Malaysia boleh membuat pembayaran digital secara atas talian di seluruh lokasi yang menerima Mastercard.

Difahamkan, kad ini akan direka untuk mereka yang memilih kemudahan transaksi dalam talian apabila membuat pembelian. Pengguna boleh mendaftar, mengaktifkan dan menggunakan kad tersebut melalui satu aplikasi mudah sebagai sebahagian pengalaman digital yang lebih terjamin.

Dalam satu kenyataan hari ini berkata, kerjasama ini juga adalah salah satu daripada cara Digi berinovasi untuk memberikan penglaman digital lebih baik untuk semua pelanggan setianya.

_______________________________________________________________

Artikel Berkaitan :


LuDela, Lilin Pintar Yang Boleh Dinyalakan Menggunakan Smartphone?

Sehingga hari ini, banyak produk pintar yang diperkenalkan selain smartphone dan jam tangan pintar. Contohnya beg, tali pinggang, cermin mata dan terbaru lilin pintar. Menariknya lilin yang dikenali sebagai LuDela ini, ia boleh dinyala dan dimatikan dengan hanya menggunakan aplikasi yang dimuat turun pada smartphone sahaja.

LuDela menggunakan teknologi Wi-Fire dengan tujuh ciri-ciri keselamatan semasa menyalakan lilin pintar ini. Selain boleh mengawal sehingga empat lilin serentak dengan menggunakan satu aplikasi sahaja, anda juga boleh mengawal tahap keterangan cahaya mengikut situasi yang diinginkan.

Satu perkara amat menarik, ianya akan terpadam apabila sistem keselamatan mengesan terdapat objek menghampirinya bagi mengelakkan berlakunya kebakaran. Kepada yang berminat, anda boleh membuat tempahan di LuDela.

Terdapat enam pilihan warna yang boleh dipilih dan ianya dijual pada harga USD 99 (kira-kira RM 410).


Ini Ke ASUS ZenFone 4 Selfie Dan ZenFone 4 Selfie Pro?

Sambil kita menunggu tarikh pelancaran ASUS ZenFone 4 pada 17 Ogos ini, apa kata kita lihat dulu gambar dua model ASUS Zenfone 4 yang tertiris ini. Bukan sahaja gambar sudah tersebar, malah maklumat spesifikasi pada dua model ini juga bocor.

ASUS ZenFone 4 Selfie didatangkan dengan sistem dwi kamera depan 20MP dan 8MP, sementara versi Pro pula mendapat kelebihan dengan sensor 24MP dan 5MP. Bukaan lebar lensa di kedua-dua model ini mencecah seluas 120 darjah serta dibantu dengan LED flash. Pada bahagian belakang pula, ASUS hanya meletakkan satu kamera 16 Megapiksel sahaja.

Disamping itu, kerangka pada versi asas dan Pro dipadankan bersama skrin paparan 5.5 inci. Resolusi pada ZenFone Selfie hanya menyokong 720p, manakala versi Pro sehingga 1080p yang menggunakan skrin jenis LCD.

Dibekalkan kapasiti RAM 4GB dan storan seluas 64GB di kedua-dua model, ia turut menyediakan slot kad microSD ditambah pula satu slot ekstra untuk kad SIM. Dimuatkan dengan bateri 3,000mAh, kuasa dapat disalurkan kepada cip Snapdragon 430 untuk Selfie dan Snapdragon 625 untuk model Pro.

Harga pula dijangka sekitar Euro300 (lebih kurang RM1,517) untuk ZenFone 4 Selfie, dan Euro400 (lebih kurang RM2,023) untuk ZenFone 4 Selfie Pro.


Huawei Umum Siri OceanStor Pacific Generasi Seterusnya, Tetapkan Penanda Aras Baharu untuk Storan Data Besar-besaran

SHENZHEN, China, 30 Mei 2020 /PRNewswire/ — Huawei mengumumkan pelancaran seluruh dunia bagi sistem storan besar-besaran generasi seterusnya — Siri OceanStor Pacific. Siri ini membawa perkhidmatan yang cekap, berkesan kos dan andal untuk AI, HPC, video dan senario data besar-besaran yang lain dengan menerobos sempadan seni bina, perkhidmatan dan prestasi serta memanfaatkan saling kerja berbilang protokol tanpa kompromi, algoritma EC elastik generasi seterusnya dan siri perkakasan khusus. Siri ini melambangkan piawaian baharu untuk storan data besar-besaran berorientasi masa depan, bagi membantu perusahaan untuk menyerlahkan kuasa data sepenuhnya dalam era pintar.

Revolusi perindustrian keempat telah menjadikan pengeluaran digital sebagai mata wang untuk model perniagaan moden. Pengeluaran digital menukarkan data menjadi peluang, kemudian peluang ini ditukarkan menjadi perkhidmatan dan akhirnya kepada keuntungan. Menerusi faktor pengeluaran baharu ini, perusahaan perlu mencari jalan mengumpul dan menyimpan jenis-jenis data yang berbeza secara berkesan kos seperti data berstruktur daripada perkhidmatan teras dan data tak berstruktur besar-besaran daripada 5G, IoT serta UHD. Perusahaan menggunakan teknologi AI untuk menganalisis dan memproses jumlah data yang besar untuk menukarkan data menjadi pengetahuan dan perkhidmatan, lalu meningkatkan kecekapan pengeluaran.

Peter Zhou, Presiden Storan Data dan Barisan Produk Visi Pintar Huawei berkata, “Data besar-besaran akan memainkan peranan yang semakin penting dalam transformasi digital perusahaan. Hari ini, hanya 2% daripada data global disimpan dan hanya 10% data dilombong untuk memperoleh nilai selanjutnya. Perusahaan menghadapi kapasiti yang tidak mencukupi, silo data dan pengurusan yang rumit apabila mengendalikan data besar-besaran. Siri OceanStor Pacific kami direka untuk menyelesaikan masalah-masalah utama ini, menetapkan penanda aras baharu untuk storan data besar-besaran yang cekap, menjimatkan dan berkekalan serta membantu kami untuk menjadi pilihan yang dipercayai untuk data besar-besaran.”

Shang Haifeng, Presiden Domain Storan Besar-besaran Huawei, menghuraikan mengenai tiga hala tuju strategik Huawei untuk senario data besar-besaran:

Cekap, Menjimatkan dan Berkekalan: Pilihan yang Dipercayai untuk Data Besar-besaran

Huawei melancarkan generasi pertama storan fail pada tahun 2009 dan sejak itu terus melabur dalam storan data besar-besaran, menduduki kedudukan No. 1 dalam bahagian pasaran di China selama empat tahun berturut-turut. Siri OceanStor Pacific bertujuan untuk menjadi pilihan yang dipercayai untuk data besar-besaran dengan memanfaatkan sepenuhnya pengetahuan selama bertahun-tahun dalam perisian dan perkakasan serta mencetuskan inovasi perintis dari segi kecekapan, kos dan keandalan.

Storan OceanStor Huawei telah digunakan di lebih 150 negara untuk lebih 12,000 pelanggan dalam pelbagai sektor, termasuk pembawa, kewangan, kerajaan, tenaga, penjagaan kesihatan, pembuatan dan pengangkutan. Storan OceanStor Huawei merupakan pilihan yang ideal untuk pelanggan seluruh dunia yang ingin menyimpan dan memproses data perkhidmatan mereka.

–Tamat–

Latar Belakang Huawei

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap orang, kediaman dan organisasi demi dunia pintar yang terhubung sepenuhnya.

Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan untuk pelanggan kami, berusaha untuk memperkasa orang ramai, memperkaya kehidupan di rumah dan menginspirasikan inovasi dalam semua bentuk dan saiz organisasi-organisasi.

Di Huawei, inovasi memberi tumpuan pada keperluan pelanggan. Kami banyak melabur dalam penyelidikan asas, menumpu pada kejayaan teknologi yang mendorong dunia untuk melangkah maju ke hadapan. Kami mempunyai lebih daripada 194,000 pekerja dan kami beroperasi di lebih 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya.

Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

http://www.linkedin.com/company/Huawei http://www.twitter.com/Huawei http://www.facebook.com/Huawei http://www.youtube.com/Huawei

Foto – https://photos.prnasia.com/prnh/20200528/2815733-1-a?lang=0Foto – https://photos.prnasia.com/prnh/20200528/2815733-1-b?lang=0

Source: Shenzhen Huawei Technology Co., Ltd.

Keywords: Computer Networks Computer/Electronics Internet Technology Telecommunications New products/services

Source: PRNEWSWIRE


11street, SOUL Electronics Jalin Kerjasama Perkenal Run Free Pro Bio – RM699

11street dengan kerjasama SOUL Electronics hari ini secara rasminya memperkenalkan fon telinga tanpa wayar kecerdaaan buatan (A.I) pertama di dunia dikenali sebagai  Run Free Pro Bio ke pasaran tempatan.

Direka khas untuk menjadi ‘jurulatih peribadi’, Run Free Pro Bio merupakan fon telinga pertama yang dibina dengan Beflex BiomechEngine® dan latihan suara masa sebenar bagi memantau corak sekaligus meningkatkan keberkesanan larian.

Menerusi teknologi analisis GAIT, Run Free Pro Bio bersama-sama aplikasi SOUL FIT akan menganalisis corak serta menyediakan data terperinci berkaitan keadaan larian bagi meningkatkan prestasi dan meminimumkan risiko kecederaan.

Run Free Pro Bio menawarkan rekaan sangat ergonomik di samping kancing telinga yang boleh ditukar ganti bagi memastikan fon telinga sentiasa terletak sempurna. Ia juga menawarkan masa penggunaan sehingga 11 jam waktu bermain.

Tersedia dalam dua warna menarik iaitu Passion Red dan Power Grey, ia kini boleh didapati pada harga RM 699. Bagi yang berminat, pra-tempahan boleh dibuat melalui gedung atas talian, 11 Street bermula HARI INI hingga 12 Disember 2018.

Pelanggan yang membuat pembelian, layak nikmati manfaat pertukaran 1-on-1 dalam tempoh satu tahun (tertakluk pada terma & syarat). Pelanggan juga akan menerima kupon kredit bernilai RM 200 setelah membuat pengesahan pembelian.

Tidak ketinggalan, SOUL Electronics turut menawarkan potongan harga sehingga 20% untuk sebilangan produk terpilih keluaran mereka bermula HARI INI hingga 31 Disember 2018. Bagaimanapun, tawaran ini tidak termasuk untuk pembelian Run Free Pro Bio.

______________________________________________________________________

Di samping itu, 11 Street juga tidak ketinggalan menawarkan pelbagai promosi ‘luar biasa’ bersempena jualan 12.12 yang akan datang. Antaranya seperti :

Untuk maklumat lanjut, klik DI SINI.


Facebook Mencuba Fungsi Panggilan Suara Berkumpulan

Beberapa pengguna melaporkan mereka melihat fungsi panggilan suara berkumpulan Facebook Messenger pada komputer mereka. Menurut beberapa laporan, hanya sebilangan kecil pengguna sahaja menerima akses fumgsi berkenaan dalam fasa percubaan fungsi tersebut.

Sekiranya anda ingin tahu sama ada anda terpilih di kalangan pengguna bertuah dengan fungsi ini, sila buka mana-mana chat berkumpulan yang anda ada, sekiranya terdapat ikon telefon di bahagian atas kanan kotak chat tersebut, ini bermakna anda boleh mencuba fungsi panggilan berkumpulan dengan serta merta.


Open Camera

Resolusi kamera smartphone anda tidak cukup tinggi? Inginkan aplikasi kamera yang mampu memuaskan permintaan anda? Cubalah muat turun aplikasi Open Camera dari Google Play Store ini! Aplikasi Open Camera walaupun hanya memerlukan memori yang agak sedikit dalam smartphone anda, tetapi kebolehannya tidak boleh diabaikan kerana ia juga menawarkan pelbagai ciri-ciri dan fungsi kamera yang menarik antaranya pilihan auto-stabilize di mana ia membolehkan gambar kelihatan lebih cantik, fungsi zum dapat dibuat dengan multi-touch gesture atau kawalan single-touch, pelbagai mod penggambaran seperti fokus, scene, efek warna, white balance, ISO, exposure compensation, exposure lock dan face detection. Selain mengambil gambar, rakaman video turut disokong dalam aplikasi ini.

Muat Turun:

Android
•RM 0
•1 MB
•Android 4.0.3 dan ke atas


vivo V15 Hadir Dengan Warna Baharu Blossom Pink – Tersedia Mulai 18 Mei Pada Harga RM1,299

vivo menambah lagi keterujaan kehadiran vivo V15 di pasaran dengan memperkenalkan warna baharu Blossom Pink, dan ia bakal dijual mulai 18 Mei 2019 pada harga RM1,299. Setiap pembelian warna baharu ini juga akan mendapat percuma sebuah humidifier yang berwarna merah jambu.

Selain itu, tawaran istimewa di bawah kerjasama dengan SimplySiti turut diberikan khas peminat mereka di mana 1000 pelanggan pertama yang membeli V15 Blossom Pink di mana-mana kedai konsep vivo akan menerima baucar SimplySiti bernilai RM50.

Baucer RM50 ini boleh digunakan untuk semua pembelian kosmetik SimplySiti, termasuk koleksi terbaru SimplySiti Red Collection yang baru sahaja dilancarkan khas anti-penuaan bagi kelihatan lebih muda.

Spesifikasi V15 Blossom Pink tetap sama di mana ia menggunakan cip pemproses Mediatek Helio P70 berkelajuan Octa-core 2.1GHz, dilengkapi 6GB RAM dan storan dalaman 128GB di bawah Android 9.0 Pie (FunTouch OS 9).

Aspek paparan peranti ini tidak mengecewakan apabila ia dilengkapi dengan FullView Display dengan 90.95% nisbah skrin-ke-kerangka, dengan paparan 6.59 inci serta resolusi 1080 × 2340 piksel pastinya memberikan kepuasan tontonan maksimum kepada pengguna.

Peranti ini hadir dengan gabungan tri-kamera utama 12MP + 8MP + 5MP pada panel belakang, sementara kamera tersembunyi menggunakan sistem elevating kamera 32MP bagi swafoto yang lebih menawan.

Kapasiti bateri juga tidak mengecewakan apabila ia disertakan dengan bateri sebesar 4,000mAh dan menggunakan mikroUSB untuk mengecas. Ia datang bersama pengecas pantas 9V2A.


Realme 5 Bakal Dilancarkan Pada 20 Ogos Ini – Tampil Dengan Sistem 4 Kamera Serta Sensor 48MP Sony IMX586

Peminat peranti pintar khususnya golongan muda pastinya mengenali jenama Realme. Pada 20 Ogos ini Realme bakal memperkenalkan peranti terbaharunya iaitu Realme 5 di India.

Realme ini bakal hadir dengan sistem 4 kamera yang mana ia dihadirkan dengan sensor 48MP Sony IMX586. Ia turut bakal dihadirkan dengan 119 darjah lensa sudut lebar dan sensor khas untuk rakaman jarak dekat ( makro) serta mengesan kedalaman.

Menurut maklumat yang diperoleh, ia tidak dihadirkan dengan zum optikal. Jadi sama-sama kita nantikan pelancaran peranti ini bagi mengetahui spesifikasi penuhnya.

Artikel Berkaitan:


UniPin Berkolaborasi dengan Touch ‘n Go, eDompet No.1 di Malaysia, untuk Menyiarkan Kelayakan Malaysia SEACA 2021

KUALA LUMPUR, Malaysia, 7 Jun 2021 /PRNewswire/ — UniPin SEACA, salah satu daripada kejohanan eSukan tahunan di Asia Tenggara, kembali ke Malaysia. Kali ini, pemain wanita boleh mengambil bahagian secara langsung melalui Kejohanan Wanita Malaysia dari 1 hingga 2 Julai 2021. Pemain wanita juga dapat bertanding bersama lelaki dalam Kejohanan Terbuka Malaysia yang terbuka untuk umum dari 23 hingga 27 Jun 2021.

Untuk Kelayakan Malaysia SEACA 2021, UniPin akan berkolaborasi dengan eDompet Touch ‘n Go, dompet digital paling popular di Malaysia untuk rakyat Malaysia untuk membayar pembelian mereka. Kelayakan Malaysia 2021 terbuka kepada pasukan amatur dan profesional. Untuk layak, pemain perlu menjadi pengguna berdaftar Touch ‘n Go dan mendaftarkan pasukan mereka di https://seaca.gg/tournament/seaca-2021-malaysia-qualifier/pubg-mobile/join dari 27 Mei hingga 28 Jun 2021.

Kedua-dua kejohanan akan mempunyai jumlah kuota sebanyak 192 pasukan, dengan kumpulan hadiah bernilai sehingga RM5,000.00. Dua pasukan teratas yang layak ke pusingan akhir akan berpeluang untuk mewakili Malaysia di Acara Utama UniPin SEACA 2021 di Jakarta, Indonesia. Mereka juga akan berpeluang untuk memenangi kumpulan hadiah berjumlah RM50,000.00.

“Inisiatif UniPin tahun ini dalam memperkenalkan Kejohanan Wanita ialah untuk menyokong pertumbuhan acara Wanita di Malaysia. Kami sentiasa menyokong kejohanan profesional untuk Wanita di Indonesia dan kami ingin memupuk semangat yang sama di Malaysia,” kata Debora Imanuella, Naib Presiden Kanan UniPin Community.

Memandangkan pandemik ini masih berterusan, UniPin sangat mengutamakan kesihatan dan keselamatan pemainnya. Oleh itu, Kelayakan Malaysia SEACA 2021 tahun ini akan diadakan dalam talian.

“Kami percaya bahawa kejohanan dalam talian akan menarik lebih ramai orang kerana mereka dapat menonton dan menyokong pasukan e-sukan negara mereka bertanding secara langsung. Lindungan selamat ini memberikan atlit dari seluruh negara peluang bertanding dengan tenang,” kata Marcus Sua, Pengarah UniPin Malaysia.

Kelayakan Malaysia SEACA 2021 UniPin akan distrim secara langsung di halaman Facebook UniPin Malaysia, di mana semua orang berpeluang untuk menontonnya dan mengetahui perkembangan terkini acara setiap hari. Semua maklumat dan kemaskini berkenaan SEACA 2021 UniPin juga boleh didapati di https://seaca.gg atau akaun instagramnya @unipinindonesia.

Latar Belakang UniPin

Untuk maklumat lanjut, sila kunjungi http://corp.unipin.com

Source: PRNEWSWIRE


XOX MOBILE Melancarkan Kedai Konsep Mereka

XOX MOBILE berbesar hati memperkenalkan kedai flagship pertama mereka di Sunway Pyramid, dengan konsep perniagaan baru yang telah diambil bagi memberikan pengalaman terbaik kepada pengguna.

XOX Space telah dilancarkan oleh duta XOX MOBILE iaitu legenda badminton Malaysia, Datuk Wira Lee Chong Wei, Pengarah Urusan XOX MOBILE, Datuk Eddie Chai, dan Ketua Pegawai Eksekutif Kumpulan, Encik Ng Kok Heng. Kedai berkeluasan 909 kaki persegi itu terletak di tingkat pertama Sunway Pyramid Mall.

Selain dari menjadi pusat jualan utama XOX di mana pelanggan boleh memilih pelan, membayar bil, membeli tambah nilai dan penggantian kad SIM bersama-sama perkhidmatan lain, kedai konsep ini juga berfungsi sebagai ruang kerja bagi pengunjung yang ingin menyiapkan kerja mereka di situ dengan kedai ini dilengkapi sambungan Internet untuk digunakan para pengunjung.

Dari sekarang sehingga akhir Mac, pelanggan dan tetamu XOX Space boleh menebus secara percuma pek permulaan ONEXOX Prepaid dengan nilai kredit tersedia RM5. Pas data Internet 3GB juga boleh dibeli pada harga RM30 dengan tempoh sah selama 28 bulan.


Wealth Dynamix Melancarkan Penyelesaian Perisian sebagai Perkhidmatan bagi Pengurusan Kitaran Hayat Pelanggan berasaskan Awan untuk Firma Pengurusan Kekayaan

LONDON, 13 April 2021 /PRNewswire/ — Wealth Dynamix, peneraju global dalam Penyelesaian Pengurusan Kitaran Hayat Pelanggan (CLM) telah memperluaskan rangkaian produk yang memenangi anugerah melalui pelancaran CLMi. Direka khusus untuk memenuhi syarat-syarat dan belanjawan dana budi bicara serta pengurus pelaburan peringkat pertengahan, CLMi membantu pengurus perhubungan mengutamakan pekerjaan harian, memenuhi kewajipan kawal selia melalui proses perniagaan yang telah diuji dalam industri dan memudahkan tumpuan kepada hasil yang menguntungkan dalam pertumbuhan pelanggan dan AuM bagi firma tersebut.

Sebagai penyelesaian Perisian sebagai Perkhidmatan (SaaS) yang selamat, menjimatkan kos dan sangat berskala, CLMi menawarkan CLM pasang dan pakai yang meletakkan produktiviti pengurus perhubungan dan kepuasan pengalaman pelanggan sebagai keutamaan perniagaan mereka. Disokong oleh peraturan dan mesin proses yang kukuh dan inovatif, menggabungkan aliran kerja amalan terbaik secara automatik, CLMi memberikan pemahaman yang boleh dilaksanakan secara terus kepada setiap Pengurus Perhubungan melalui papan pemuka grafik yang mudah digunakan dan intuitif. Pengurus Perhubungan boleh menggunakan CLMi pada mana-mana peranti, dari mana-mana lokasi.

Sila tonton video pengenalan di sini

Infrastruktur CLMi yang fleksibel dan tangkas menghapuskan keperluan untuk konfigurasi dan persediaan yang kompleks serta memakan masa, menjadikannya cepat dan mudah untuk digunakan secara di luar kotak di seluruh perniagaan. Penyepaduan prabinaan dengan Teknologi Kewangan (FinTech) dan Teknologi Peraturan (RegTech) terbaik membolehkan kerjasama dan komunikasi antara firma, perkongsian data perusahaan yang meluas serta pengawasan menyeluruh hujung ke hujung – daripada pengambilalihan dan penyertaan hinggalah kepada pengurusan perhubungan yang berterusan. Kemas kini secara berkala dan automatik memastikan CLMi sentiasa terkini dan menerajui inovasi, tanpa memerlukan penyelenggaraan dalaman.

Menurut Dominic Snell, Pengarah Strategi Produk Wealth Dynamix: “Pengalaman pengguna merupakan teras kepada visi kami untuk memperkasakan pengurus perhubungan dengan kaedah CLM yang memudahkan kehidupan dan pekerjaan mereka secara lebih berkesan. Mereka telah bosan dengan teknologi yang sukar digunakan yang memerlukan pelbagai log masuk, gagal memberikan pandangan pelanggan yang lengkap serta menyediakan pemahaman yang tidak mencukupi. Penggunaan yang rendah menjejaskan perniagaan pengurus kekayaan dan kami menerima semakin banyak permintaan terhadap platform CLM yang mudah digunakan dan yang ingin digunakan oleh pengurus perhubungan pada setiap hari. CLMi merupakan jawapannya. Kami telah menerapkan kepakaran industri pengurusan kekayaan kami untuk membangunkan penyelesaian yang sangat fleksibel, yang cepat dan mudah dilaksanakan serta memuaskan untuk digunakan tanpa menjejaskan fungsi. Sebagai penyelesaian SaaS, CLMi menggabungkan keupayaan CRM yang berkuasa dengan fleksibiliti dan kepintaran yang diperlukan untuk menguruskan peraturan dan proses yang kompleks dalam pengurusan kekayaan.”

Gary Linieres, Ketua Pegawai Eksekutif merangkap Pengasas Bersama berkata: “Pengurus pelaburan dan dana budi bicara peringkat pertengahan memerlukan lebih daripada CRM standard untuk menguruskan urusan pelanggan dan keperluan pematuhan yang kompleks secara berkesan tetapi menghadapi kekurangan sumber dan belanjawan untuk mencari dan kemudian menyepadukan penyelesaian khusus peringkat yang berbeza. CLMi telah dihasilkan daripada pengalaman kami selama sepuluh tahun dalam menyampaikan CRM berskala besar dan melaksanakan projek untuk beberapa pengurus kekayaan terbesar di dunia. Kami telah menggunakan kesemua pengetahuan tersebut dan menerapkannya ke dalam penyelesaian SaaS yang moden dan tangkas yang menawarkan kecanggihan ringkas seprti yang dimahukan oleh pengurus perhubungan selama bertahun-tahun. CLMi membantu mereka menjadi benar-benar berpusatkan pelanggan dan menyediakan platform digital serta kit peralatan dengan kos yang murah berbanding sebelumnya yang hanya dapat dimiliki oleh organisasi yang bersedia membelanjakan jutaan wang.”

Ingin melihat CLMi beraksi? Wealth Dynamix akan menganjurkan webinar pada hari Khamis 29 April 2021 untuk menunjukkan cara anda boleh meletakkan pengurus perhubungan anda di tempat utama, menjalin hubungan pelanggan yang lebih baik dan mencapai kejayaan dalam masa yang paling singkat. Sila daftar di sini

Keywords: Banking/Financial Service Computer Software Computer/Electronics New products/services Financial Technology Future Events

Source: PRNEWSWIRE


Honor 9 Diperkenalkan – Paparan DCI-P3, Dwi Kamera, Kirin 960 Dan RAM 6GB

Selepas kemunculan Honor 8 pada tahun 2016, Honor telah menggantikan tempatnya kepada Honor 9 pada tahun 2017 ini. Telefon pintar high end daripada anak syarikat Huawei ini hadir dengan ciri menarik iaitu paparan skrin bersaiz 5.15 inci HD penuh jenis DCI-P3 yang digunakan sama pada peranti Samsung Galaxy S8/S8+ dan iPhone 7.

Dwi kamera pada Honor 9 ini menggunakan sensor 12 Megapiksel dan 20 Megapiksel dengan ciri dua kali zoom optikal yang menyokong fungsi potret serta bokeh, bahagian kamera depan pula menerima sensor 8 Megapiksel.

Perkakasan dalaman hadir dengan set cip HiSilicon Kirin 960, RAM setinggi 6GB malah ruangan storan diberi pilihan sama ada 64GB atau 128GB, ia juga dimuatkan dengan slot kad hibrid. Sistem operasi pada Honor 9 dijana oleh Android 7.0 Nougat dan EMUI 5.1 terbaru.

Selain daripada itu, bagi melengkapkan peranti Honor 9 ini, ia juga disediakan bicu 3.5mm audio jack, 4G VoLTE malah Huawei juga memasukkan fungsi Huawei Pay bagi menambah keupayaan pada peranti ini. Honor 9 dibina menggunakan bingkai aluminium, di bahagian depan dan belakang pula adalah jenis gelas. Ia turut dibekalkan dengan bateri berkapasiti 3,200mAh.

Honor 9 dijual di China pada harga CNY2,700 (kira-kira RM1,712) untuk varian 64GB, sementara varian 128GB pula dijual pada harga CNY3,000 (kira-kira RM1,883) bermula 16 Jun 2017.


CEO Fitbit Yakin Akan Mengecapi Kejayaan Pada Tahun 2016

Fitbit adalah pengeluar peranti pintar yang meletakkan fokus kepada kesihatan dan sukan, prestasi mereka sedikit bercampur aduk. Fitbit sudah tiga kali berturut-turut menyangkal sangkaan prestasi kewangan yang dikeluarkan Wall Street, walaupun begitu pelabur masih tidak yakin akan kemampuan Fitbit dan pasaran saham mereka jatuh menjunam sebanyak 10.06%. Pada suku terakhir tahun lalu, Fitbit berjaya menjual sebanyak 8.2 juta peranti dan mencatat peningkatan hasil jualan sebanyak 64 %.

Dalam satu temubual bersama Fortune, James Park (CEO Fitbit) berkata dia sekali lagi ingin membuktikan yang jangkaan Wall Street adalah salah dan mahu meletakkan fokus sepenuhnya pada keseluruhan tahun 2016 dan tidak hanya meletakkan angka jualan pada suku tahun pertama sebagai tanda aras prestasi. Tanbah beliau lagi, Fitbit menjangkakan keuntungan jualan sebanyak 2.4 hingga 2.5 bilion pada tahun ini, 35% lebih tinggi berbanding tahun lepas.


MSI Vortex dan MSI GT72S Tobii Bakal Memasuki Malaysia Sekitar Suku Tahun Kedua 2016

Para penggemar pemain video pastinya tersenyum lebar dengan pengumuman yang dibuat MSI baru-baru ini kerana MSI Vortex dan MSI GT72S Tobii yang diperagakan pada CES 2016 bakal memasuki pasaran Malaysia sekitar suku kedua tahun ini. Berita tersebut dianggap satu perkara yang luar biasa kerana pasaran Malaysia bukanlah pasaran yang kerap menerima peranti terbaru dengan pantas, namun berita tersebut pastinya diterima baik komuniti permainan video negara ini.

MSI GT72 adalah komputer riba permainan yang pertama di dunia hadir dengan teknologi eye tracking yang membolehkan anda bertindak balas dengan elemen virtual menjadikan permainan video anda lebih imersif. MSI Vortex pula merupakan unit gaming kompak yang padat dengan perkakasan berkuasa tinggi seperti kad grafik NVIDIA GeForce GTX 980 SLI dan sistem penyejukan 360 ° Storm Silent untuk memberikan prestasi tanpa kompromi walaupun anda bermain di dalam sesi yang panjang. Buat masa kini masih tiada pengumuman rasmi tentang harga pasaran bagi kedua-dua unit tersebut.


Samsung Galaxy S8+ Dilancarkan Dengan Warna Baharu Merah Jambu Ros

Baru-baru ini Samsung telah memperkenalkan pilihan warna baharu Merah Jambu Ros pada peranti Samsung Galaxy S8+. Tawaran eksklusif ini hanya terdapat di Taiwan sahaja, manakala untuk pasaran antarabangsa kemungkinan warna baharu yang lain juga akan turut diperkenalkan pada masa kelak.

Samsung Galaxy S8+ ini masih lagi mengekalkan perkakasan dan ciri-ciri dalaman yang sama. Di Malaysia, anda hanya ditawarkan warna pilihan seperti Orchid Gray, Midnight Black dan Maple Gold sahaja.


OPPO Reno 10x Zoom Rasmi Pada Harga RM3,399 ~ Pra-Tempah Bermula 27 Mei 2019

Selepas OPPO Reno (versi standard) diperkenalkan pada minggu yang lalu dengan harga jualan RM1,999, satu lagi pendatang baru iaitu OPPO Reno 10x Zoom tiba. Kehadiran peranti ini dilihat berpotensi mengubah norma dunia telefon pintar.

OPPO Reno 10x Zoom hadir dengan paparan skrin penuh bersaiz 6.6″ FHD+ AMOLED (2340 x 1080 piksel), bersama rekaan timbul yang direka khas berbentuk seperti “Shark Fin”. Nisbah skrin-ke-badan adalah 93.1% dan kepadatan piksel mencapai 387ppi, ia juga dilengkapi dengan Corning Gorilla Glass 6 yang mampu menjamin ketahanan paparan skrin.

Untuk spesifikasi dalaman, OPPO Reno 10x Zoom dijana oleh cip pemproses Snapdragon 855 dan dibantu oleh GPU Adreno 640. Selain itu, ia juga ditanam dengan memori 8GB RAM dan storan 256GB. Sistem operasi digunakan adalah ColorOS 6 berasaskan Android 9.

Untuk kamera, ia dilengkapi tiga kamera utama dengan gabungan lensa 48MP (f/1.7) + 8MP (f/2.2) + 13MP (f/3.0) di bawah sokongan Dual OIS bagi mengurangkan getaran peranti semasa mengambil gambar atau video.

Lebih menarik, kamera peranti ini menyertakan sokongan 10x zoom hibrid dan sehingga 60x zoom. Kamera hadapan pula sebesar 16MP (f/2.0).

Melengkapinya, bateri 4,065mAh dengan sokongan VOOC 3.0. Ciri menarik lain termasuk Hyperboost 2.0, NFC, Dolby Atmos dan sistem pengimbas cap jari di bawah skrin (Hidden Fingerprint Unlock 2.0).

Tersedia dalam dua warna menarik iaitu Jet Black dan Ocean Green, OPPO Reno 10x Zoom dijual pada harga RM3,399.

Bagi yang berminat, pra-tempahan dibuka bermula 27 Mei (1pm) hingga 17 Jun 2019. Setiap pra tempahan didatangkan dengan hadiah eksklusif bernilai sehingga RM877 termasuk Gimbal stabilizer (RM599) dan jaminan waranti tambahan + perlindungan skrin percuma selama setahun (RM139 setiap satu).

Lanjutan pembelian pra-tempahan boleh rujuk pautan PRA-TEMPAHAN.


ZOTAC GTX 1060 AMP Telah Tiba!

Malaysia menerima unit pertama kad grafik GTX 1060 dari ZOTAC hari ini, berita tersebut diumumkan melalui melalui laman Facebook ZOTAC Malaysia semalam.

Kad grafik ini dimuatkan dengan teknologi permainan baru yang inovatif, menjadikan ia perkakasan yang sesuai untuk permainan berdefinisi tinggi. Ia dikuasakan oleh NVIDIA Pascal, antara GPU yang terbaik ketika ini.

Harga jualan ZOTAC GTX 1060 AMP adalah RM1399, termasuk dengan cas GST.


Tarikh Kehadiran Vampire: The Masquerade Bloodline 2 Ditunda!!

Ada cerita sedih sikit buat peminat game Vampire: The Masquerade Bloodline 2 apabila Paradox Interactive dan Hardsuit Lab telah mengumumkan bahawa permainan ini akan ditunda pada satu tarikh yang akan diumumkan kelak.

Permainan yang sepatutnya dikeluarkan pada suku pertama tahun 2020 ditunda disebabkan mereka mahu mengelakkan pelbagai masalah yang akan datang.

Walaubagaimanapun, ia masih akan akan dikeluarkan pada tahun 2020 akan hadir bagi platform PlayStation 4, Xbox One dan PC. Jadi sama-sama kita tunggu!!

Artikel Berkaitan:


S Health

Aplikasi S Health yang dilancarkan oleh Samsung kini boleh dimuat turun di Play Store untuk semua peranti yang beroperasi Android 4.4 KitKat dan ke atas. S Health akan membantu anda kekal cergas dengan bantuan Stay Fit dan Track It, di mana Stay Fit akan bertindak sebagai jurulatih peribadi anda dan Track It akan mengesan aktiviti harian anda termasuk pemakanan harian. Stay Fit telah menawarkan pelbagai program latihan untuk meningkatkan kecergasan, kesihatan dan gaya hidup anda. Sama ada berjalan atau berlari, mendaki atau berbasikal, bermain sukan dalaman atau luaran, anda boleh mengesan pelbagai latihan fizikal dan aktiviti melalui fungsi ini, bahkan aktiviti kiraan langkah juga boleh dirakam dengan menggunakan alat pengukur langkah. Tambahan lagi, Track It akan mencatatkan pengambilan kafein dan pengambilan air mineral sebelum melakukan aktiviti. Anda boleh mengetahui jumlah pengambilan air yang harus diminum pada hari ini, serta batasan minuman yang memberi kesan negatif seperti kopi. Bagi menjaga kesihatan badan, anda harus mencuba aplikasi ini.

Muat Turun:

Android


HTC One X10 Akan Memasuki Pasaran Di Russia

Anda mungkin pernah mendengar khabar angin tentang telefon pintar HTC One X10 sebelum ini, kerana tidak mahu tergopoh-gopoh syarikat dari Taiwan ini menarik keputusan untuk tidak melancarkannya pada bulan Januari yang lalu dan akan membangunkannya dengan sebaik mungkin.

Bagaimanapun, pihak HTC telah mengumumkan negara yang terawal akan menerima kedatangan One X10 ini adalah Russia selewat-lewatnya bulan ini. Jika dilihat pada gambar di bawah ini, tidak mustahil One X10 ini hadir bersama bateri yang besar dengan ketebalan yang dapat dilihat. Menurut sidang media yang dilakukan, pihak pengeluar akan memuatkan bateri sebesar 4000mAh pada peranti ini.

Slogan yang digunakan pula “Big style meets bigger battery” ini sudah pasti bahawa HTC akan memberikan pengalaman hiburan tanpa henti kepada para penggunanya. Selain bahagian bateri, peranti ini kemungkinan didatangkan dengan paparan 5.5 inci 1920 x 1080 HD penuh, pengimbas cap jari di bahagian belakang, RAM sebanyak 3GB dan tidak lupa cip pemprosesan MediaTek Helio P10. Harga pula pada USD355 (kira-kira RM1,566).


OPPO R9s, Dari Pakar Selfie Ke Kamera Belakang Berspesifikasi Profesional

OPPO telah melancarkan OPPO R9s di sebuah majlis pelancaran di Kuala Lumpur. OPPO R9s adalah sebuah kamera pintar yang dilengkapi dengan kamera belakang berteknologi tinggi, membolehkan pengguna untuk menangkap gambar yang jelas bila-bila masa, di mana sahaja. Selain itu, R9s juga memperkenalkan teknologi pengecasan pantas VOOC dan akses cap jari secepat kilat. Kini dengan R9s, penggemar kamera boleh menangkap gambar berkualiti professional dengan mudah.

Pada bahagian tengah kamera belakang R9s adalah sensor terbaharu IMX 398 Sony, sensor 1/2.8 inci ini telah dibangunkan bersama Sony dan OPPO. Gandingan sensor ini dan aperture f/1.7 yang memerangkap 40% lebih cahaya berbanding generasi sebelumnya menawarkan kelajuan hasil imej yang lebih cerah, dinamik warna yang lebih baik dan juga pengurangan noise di dalam gambar.

Selain dari aspek kamera, R9s juga melakukan pembaharuan dari segi rekaan di mana kali ini OPPO memperkenalkan rekaan garisan belakang antena yang baharu. Gelung putih / hitam yang merentasi panel belakang kebanyakan smartphone telah digantikan dengan dua set tiga garisan ultra-halus. Garisan antena baru nampak lebih selari berbanding garisan antena yang dahulu dan secara estetiknya lebih baik, bahkan ia juga menawarkan prestasi yang lebih baik berbanding generasi sebelumnya.


OPPO Bakal Hadir Dengan Telefon Dengan Skrin Boleh Lipat?

Berita menarik apabila OPPO dikatakan telah menfailkan paten peranti boleh lipat!!!

Menurut laporan daripada LEtsgodigital, rekaan OPPO adalah lebih mudah dan tidak rumit berbanding dengan peranti boleh lipat yang lain.

Namun, tiada sebarang spesifikasi peranti yang terdedah dan kita mungkin perlu tunggu sehingga ia dilancarkan kelak!!


Samsung Galaxy S9/S9+ Perkenalkan Warna Cerun Baharu – Ice Blue

Warna cerun merupakan trend popular masa kini selain rekaan skrin takuk kecil, kali ini pihak Samsung di China telah menawarkan warna cerun baharu – Ice Blue pada Galaxy S9/S9+.

Warna Ice Blue pada Galaxy S9 hadir dengan 128GB ROM dan ditawarkan pada harga jualan RMB5499 (kira-kira RM3,315), manakala Galaxy S9+ Ice Blue berharga RMB6499 (kira-kira RM3,918).

Bagi pengetahuan anda, Galaxy S9/S9+ kini tersedia dengan pilihan warna Midnight Black, Coral Blue, Lilac Purple dan Sunrise Gold. Adakah warna baharu ini akan memasuki pasaran tempatan, kita tunggu berita selanjutnya dari Samsung Malaysia ya.


Smartphone 5G OPPO Dengan Sokongan Cip Snapdragon 865 & 765G Bakal Muncul Pada Q1 2020

Seiring acara tahunan Sidang Kemuncak Tech Qualcomm Snadragon 2019 baru-baru ini, OPPO juga mengumumkan bahawa mereka bakal muncul dengan smartphone 5G yang dikuasakan oleh pemproses Snapdragon 865 dan akan dilancarkan pada suku pertama tahun 2020.

Di samping itu, OPPO turut mengumumkan bahawa pewaris baru mereka iaitu OPPO Reno3 Pro bakal diperkasakan dengan chipset Snapdragon 765G yang dilengkapi dengan sokongan 5G bersepadu – sekaligus menjadikan OPPO Reno3 Pro antara smartphone pertama yang dilengkapi dengan sokongan mod dual 5G.

Naib Presiden OPPO dan Presiden Jualan Global, Alen Wu berkata pemproses Snapdragon 865 memberikan lebih kuasa kepada peranti dan menyajikan smartphone premium dengan sokongan 5G. Peranti ini berfungsi dengan lebih baik – teruatamanya pada sokongan kamera, permainan mudah alih dan AI dengan prestasi lebih baik.

Tambah beliau lagi, OPPO Reno3 Pro yang dikuasakan oleh Snapdragon 765G pula membolehkan pengguna menikmati sambungan 5G yang unggul dengan prestasi luar biasa. Dalam pada itu, OPPO juga merancang untuk melancarkan lebih banyak produk 5G pada masa akan datang bagi menggalakkan pecutan penggunaan rangkaian 5G di dunia.

OPPO sentiasa komited dalam usaha menyampaikan yang terbaik buat pengguna dan berusaha lebih dalam mempromosikan smartphone dengan sokongan 5G. Pada Mei lalu, OPPO secara rasmi memperkenalkan OPPO Reno 5G di Swiss – sekaligus menjadikannya smartphone 5G pertama di Eropah.

Seterusnya, OPPO melancarkan pula peranti tersebut di Australia, Inggeris dan Italia. Manfaat daripada OPPO Reno 5G, Qualcomm dan Ericsson berjaya merangkul penghargaan “Best 5G Network Development in Europe” pada Jun lalu. OPPO juga berhasil melakukan panggilan internet (VOIP) melalui jaringan 5G pertama kali di Indonesia pada 28 November 2019.

Tidak ketinggalan, OPPO juga sangat menghargai hubungan jangka panjang dengan Qualcomm – OPPO muncul dengan Flagship Find X yang mengintegrasikan pemproses Snapdragon 845. Smartphone ini berjaya memberi pengguna pengalaman baru berkat daripada reka bentuknya yang inovatif.

Seterusnya, OPPO muncul pula dengan OPPO Reno 10x zoom sekitar tahun 2019 – sebuah smartphone dengan kemampuan kamera 10x hybrid zoom yang dilengkapi prosesor Snapdragon 855 dan Reno Ace dengan sokongan Snapdragon 855 Plus. Kedua – dua smartphone ini menjadi popular dalam kalangan pengguna ekoran keunggulan fotografi dan persembahan gaming mudah alih yang hebat.


BabyBump Pregnancy Pro

Bagi yang sedang hamil tetapi tidak tahu aplikasi apa yang bagus untuk memantau tahap kesihatan sepanjang kehamilam, apa kata anda mencuba aplikasi yang diberi nama BabyBump Pregnancy Pro. Ia sebuah aplikasi yang akan memantau tahap kesihatan anda semasa hamil, di samping menyediakan menu berkhasiat serta seimbang setiap hari bagi menjaga kesihatan anda dan bayi. Bukan itu sahaja, BabyBump Pregnancy Pro akan memaparkan butiran tentang saiz dan berat bayi anda.

Terdapat juga forum kehamilan, di mana anda boleh berkongsi tip mahupun meminta pandangan daripada ibu bapa di seluruh dunia. Lebih menarik lagi, terdapat sehingga 25 ribu nama yang sesuai untuk dipadankan dengan bayi dalam kandungan anda.

Muat Turun

Android

iOS


Kerjasama Uber & Manchester United Untuk Kemudahan Peminat Mereka

Manchester United dan Uber telah mengumumkan kerjasama global di antara mereka yang akan memudahkan akses peminat kelab tersebut semasa hari perlawanan.

https://ering.com.my/wp-content/uploads/2017/01/mufc_video_20160112_uber.mp4

Satu zon istimewa akan diwujudkan khas di Old Trafford untuk peminat yang datang dan pergi menggunakan Uber, lantas mewujudkan suasana yang selamat dan pantas untuk peminat bergerak keluar masuk stadium. Jadi jika anda bercadang untuk melawat Old Trafford pada masa akan datang, jangan lupa gunakan servis Uber di sana bagi memudahkan pergerakan anda. Uber juga akan menghubungkan peminat di lebih 30 negara melalui beberapa kandungan istimewa kelab tersebut seperti pengalaman hari perlawanan, rakaman belakang tabir dan lain-lain lagi.


Diablo IV Kini Telah Diumumkan Bagi Platform Xbox One, PlayStation 4 & PC!!!

Buat kaki game pastinya tak sabar menunggu kehadiran Diablo IV yang mana ia telah diumumkan ketika Blizzcon baru-baru ini.

Siri kali ini merupakan sambungan kepada Diablo III setelah beberapa tahun kejadian yang berlaku di dalam siri tersebut.

Jalan cerita permainan sangat menarik apabila jutaan orang telah terbunuh oleh Burning Hells dan High Heavens. Justeru ketika anak kepada Mephisto iaitu Lilith pulang ke Sanctuary telah dipanggil oleh perompak.

Terdapat 3 pilihan yang telah diumumkan iaitu The Druid, The Sorceseres dan The Barbarian.

Tiada sebarang tarikh pengeluaran yang dikongsikan namun ia akan dibangunkan bagi platform Xbox One, PlayStation 4 (PS4) dan PC.

Artikel Berkaitan:


Senheng Membuka Daftar Minat Untuk Samsung Galaxy S10

Seminggu lagi kita akan menyambut ketibaan siri Samsung Galaxy S10, pembukaan daftar minat telah pun bermula oleh Senheng selain Samsung sendiri.

Daftar minat ini hanya sekadar mendapat pemberitahuan apabila peranti sedia dibeli, tanpa sebarang promosi ditawarkan buat masa sekarang.

Sebelum ini laman sesawang telah mendedahkan spesifikasi lengkap bagi siri Galaxy S10 ini, berminat boleh klik pautan di SINI.

Daftar Minat Senheng Samsung


Voyager Labs bekerjasama dengan Microsoft untuk Menyediakan Platform Siasatan Perisian sebagai Perkhidmatan AI bagi Memperkasakan Keselamatan Awam

NEW YORK, 30 Mac 2021 /PRNewswire/ — Voyager Labs, peneraju dunia dalam penyelesaian penyelidikan berasaskan AI, berbesar hati mengumumkan bahawa ia telah bekerjasama dengan Microsoft untuk menyediakan platform siasatan berasaskan awan yang menjamin penggunaan yang pantas, boleh diskala secara automatik dan selamat.

Voyager Labs mengubah cara agensi keselamatan awam memerangi penipuan, keganasan, pemerdagangan haram dan ancaman-ancaman lain dengan memanfaatkan infrastruktur dan perkhidmatan data Microsoft Azure dengan teknologi AI miliknya. Voyager Labs memperkasa para penyiasat untuk mendedahkan semua entiti serta konteks yang berkaitan secara automatik dan bergerak ke fasa siasatan seterusnya dengan hanya mengklik butang.

“Kami amat berbangga kerana rangkaian penyelesaian Voyager Labs yang menampilkan VoyagerInsights iaitu sebuah platform penyelidikan baharu, kini tersedia di Microsoft Azure,” kata Avi Korenblum, Ketua Pegawai Eksekutif Voyager Labs. “Dengan menggunakan penyelesaian kecerdasan buatan berasaskan teknologi awan kami yang terkemuka, kami telah melakukan peningkatan yang besar ke atas kemajuan platform kami dalam bidang penyiasatan AI yang memberikan keupayaan untuk mengurangkan ancaman baharu dan memenuhi komitmen keselamatan awam dengan jayanya kepada pelanggan di seluruh dunia.”

“Agensi penguatkuasaan undang-undang dan perisikan semakin memanfaatkan penyelesaian AI bagi menangani ancaman yang canggih pada masa kini serta jumlah data yang amat besar dalam setiap siasatan. Rakan kongsi seperti Voyager Labs yang telah membangunkan platform Perisian sebagai Perkhidmatan (SaaS) berasaskan AI merupakan contoh terbaik bagi penyelesaian seperti ini,” kata Kirk Arthur, Pengarah Kanan, Keadilan & Keselamatan Awam Sedunia, Microsoft Corp.

Voyager Labs juga telah memperoleh status ketersediaan jualan bersama melalui program One Commercial Partner (Rakan Kongsi Komersial) Microsoft, yang membolehkan syarikat bekerjasama dengan pasukan jualan global Microsoft di seluruh 170 buah negara untuk turut sama menawarkan penyelesaian penyiasatan AI kepada pelanggan Microsoft.

Tentang Voyager Labs

Voyager Labs memperkasakan organisasi di seluruh dunia untuk mendapatkan pemahaman siasatan yang mendalam, menganalisis sejumlah besar data yang tidak berstruktur dan kompleks dengan mudah serta memahami kandungan serta interaksi dan hubungan manusia.

Untuk maklumat lanjut, sila layari: www.voyagerlabs.co

Untuk butiran lanjut, sila hubungi: Rachel Pekin, Naib Presiden Pemasaran, Voyager Labs  rachelp@voyagerlabs.co

Keywords: Computer Software Computer/Electronics Licensing/marketing agreements New products/services Public Safety

Source: PRNEWSWIRE


[Tertiris] Peranti Misteri vivo Dengan Skrin Penuh Tanpa ‘Rongak’

Bulan lalu, vivo telah melancarkan peranti dengan pengimbas cap jari pada skrin pertama di dunia iaitu vivo X20 Plus UD. Terbaru, sumber daripada Weibo telah berkongsi sekeping gambar menampakkan vivo kali ini cuba untuk menghasilkan peranti dengan skrin penuh seakan iPhone X tanpa ‘rongak’ pada bingkai atas. Ia disahkan sebuah peranti vivo menerusi antaramuka pada skrin.

Dengan skrin penuh di bahagian depan, ia sekaligus menjadikan peranti ini memiliki nisbah skrin-ke-kerangka mencecah 100 peratus. Apa yang boleh dilihat pada gambar ini, peranti misteri ini memiliki bingkai yang nipis di sekeliling skrin kecuali pada bingkai bawah yang sedikit tebal. Memandangkan vivo telah berjaya menghasilkan peranti dengan pengimbas cap jari pada skrin, tidak mustahil peranti misteri ini juga mungkin akan memperkenalkan ciri tersebut.

Oleh kerana gambar yang tertiris agak gelap dan tidak jelas, ia masih belum boleh dipastikan sama ada kamera depan terletak di bahagian dagu ataupun tidak. Teknologi speaker earpiece pula mungkin diletakkan di sebalik skrin seperti peranti Xiaomi Mi Mix sebelum ini.

Sumber


Mobile Legends: Bang Bang Diamond Challenge (MDC) Tawar Hadiah Lumayan – USD3,200 Jadi Taruhan!

Moonton yang juga pemaju Mobile Legends : Bang Bang mengumumkan bahawa telah mengadakan kejohanan Mobile Legends: Bang Bang Diamond Challenge (MDC) untuk pemain Malaysia dan Singapura.

Kejohanan ini dijayakan dengan kerjasama beberapa pihak termasuk UniPin dan MET Malaysia. Hadiah yang ditawarkan agak lumayan – sebanyak USD3,200 menjadi taruhan. Butiran kejohanan adalah seperti berikut :

Kejohanan ini bakal menampilkan sebanyak 512 pasukan dan 8 teratas akan berentap di Playoffs – kejohanan disiarkan secara langsung di Facebook rasmi, Mobile Legends Bang Bang. Maklumat lanjut, sila layari Facebook rasmi : Mobile Legends: Bang Bang dan MET Malaysia.


[ PERBANDINGAN ] Peranti 48MP Kamera Utama, Mana Satu Pilihan Anda?

Sedar tak sedar, peranti pintar yang dilengkapi dengan sensor kamera 48MP telah menjadi trend masa kini sama ada bagi kelas pertengahan ataupun kelas atasan. Teknologi yang disediakan pada setiap peranti ada beza juga, mana satu menjadi pilihan utama anda?

Di sini kami telahpun menyenaraikan empat model peranti yang hadir bersama lensa kamera 48MP, masing-masing adalah OPPO F11 Pro, vivo V15 Pro, HONOR View20 dan Redmi Note 7. Keempat-empat model ini ada kelebihan tersendiri, yang penting pilih ikut bajet poket anda laa…


Rekaan Konsep iPhone 14 Pamer Panel Belakang Yang Unik!

Walaupun iPhone 13 belum dilancarkan, beberapa pereka tidak dapat menahan diri dan mula merancang untuk iPhone 14.

Rekaan sekekelingnya persis siri iPhone 12 namun apa yang unik adalah rekaan panel belakangnya. I hadir dengan skrin yang berbentuk L di bahagian belakang.

Skrin kedua di belakang ini mempamerkan bateri, AirTag dan beberapa lagi fungsi pada telefon ini. susunan kamera seperti biasa disusun di dalam kotak segi empat.

Ramai netizen yang meluahkan pandangan mengenai rekaan yang ni tampak berbeza dengan telefon iPhone sebelum ini.

Namun ia hanya rekaan konsep. Kita nantikan perkembangan peranti ini nanti.


Pek Nilai Terbaharu Tune Talk, #SureOne – Pada Harga Serendah RM1

Membuka lembaran tahun 2019, Tune Talk menawarkan kepada pengguna Pek Nilai Terbaharu Tune Talk iaitu #SureOne yang menawarkan data tanpa had dengan sambungan berkelajuan tinggi pada harga serendah RM1.

Dengan pek terbaharu ini, pengguna menikmati data harian serendah RM1 dan boleh memilih sama ada mereka ingin berbual tanpa henti atau melayari media sosial juga mendengar muzik kegemaran sepanjang hari.

Bagi pelanggan sedia ada yang baru saja menukar atau seseorang yang baru mengaktifkan pek terbaharu ini juga akan menerima 10GB internet asas percuma.

Berikut merupakan maklumat terperinci pek nilai Tune Talk terbaharu ini :

Bagi menikmati manfaat bagi pakej terbaharu ini, pelanggan sedia ada digalakkan untuk menukar kepada pek terbaharu melalui Tune Talk app atau SMS sebelum 28 Febuari, sementara pelanggan baharu yang mendaftar bermula dari 17 Januari 2019 akan secara automatik berada di pek prabayar baru.

Pelbagai lagi inovasi baharu yang akan disajikan pada tahun ini, jadi nantikan ya!!!

Untuk mendapatkan maklumat yang terperinci, bolehlah melayari laman sesawang Tune Talk.

Baca juga:


Nokia 3 Sertai Kemas Kini Android Oreo Di Malaysia

Sebelum ini kami ada berkongsi mengenai HMD Global telah mengumumkan kemas kini rasmi Android 8.0 Oreo untuk Nokia 3 pada April 2018 yang lepas. Namun begitu, kemas kini akan diterima secara berperingkat oleh pemilik Nokia 3 di seluruh dunia.

Terkini, pengguna Nokia 3 di Malaysia telah boleh memuat turun kemas kini Android Oreo bermula hari ini. Android 8.0 Oreo menawarkan beberapa perubahan, termasuk sokongan Picture-in-Picture (PIP) pada aplikasi terpilih, pemberitahuan notifikasi dalam bentuk dot pada ikon dan beberapa lagi.

Bagi yang menggunakan Nokia 3, tunggu apa lagi, anda boleh menyemak kemas kini ini di ruangan tetapan sekarang!


Last Call!!! Beli & Menang Besar Di Karnival HUAWEI 2019! Jangan Terlepas Peluang, Menangis Tak Berlagu Nanti!

YEAH! Secara eksklusif, HUAWEI Y9 Prime (2019) kini di Malaysia! Berita gembira ini ternyata membuatkan peminat setia HUAWEI berasa teruja. Dengan hanya RM899, HUAWEI Y9 Prime (2019) direka serba serbi lengkap – termasuk reka bentuk anggun, kapasiti bateri besar 4,000mAh dan storan 128GB ROM. → KLIK REVIU

TAPI…Anda tahu tak ada cerita menarik lain yang korang tak tahu? Aha! Ada benda kami nak kongsi…Tahukah anda bahawa setiap pembelian HUAWEI Y9 Prime (2019) sepanjang Karnival HUAWEI 2019, korang berpeluang memenangi hadiah lumayan termasuk sebuah kereta mewah?! Ya, betul! Inilah masanya! Beli hari ini juga sebelum karnival tamat pada Ahad (4 Ogos 2019)!

Dengan rekaan kamera auto pop-up, HUAWEI Y9 Prime (2019) sememangnya menepati statusnya sebagai sebuah peranti penuh bergaya. Skrin bersaiz 6.59″ Ultra FullView Display – cukup puas dinikmati untuk pengalaman tontonan tiada tandingan. Lebih menarik, ia mempunyai storan yang besar – 128GB ROM dan dilengkapi storan tambahan 512GB.

Keistimewaan lain pada HUAWEI Y9 Prime (2019) termasuklah bateri 4,000mAh, kamera selfie  hebat 16MP, 3 kamera dengan fungsi berbeza – 16MP (main) + 2MP (depth) + 8MP (Ultra wide) dan cipset Kirin 710F. Psst! Kamera pop-up katanya mampu bertahan sehingga 100,000 kali buka-tutup. Memang sangat wow! Betul tak?! Rugi kalau tak beli ni, cepat-cepat sebelum habis!

Haaa bukan hanya peranti baharu HUAWEI Y9 Prime (2019) sahaja, ada penawaran hebat dengan harga terbaik untuk sejumlah peranti HUAWEI! Semua laris bak pisang goreng panas!

Sambil membeli belah, dapat hadiah percuma! Beli mana-mana peranti HUAWEI terpilih dan rebut hadiah hebat bernilai RM1,000,000. Menariknya, hadiah utama ditawarkan termasuk sebuah Mercedes-Benz GLA 200 Night Edition, E-Bike Orbit (100 x unit), Electric Scooter Starlight (400 x unit) dan banyak lagi!

Selain itu, terdapat juga pelbagai hadiah menarik lain untuk direbut! Pelanggan boleh menebus hadiah tersebut menerusi mana-mana 30 hotspot yang mengambil bahagian sepanjang karnival berlangsung.

Sejak Karnival HUAWEI 2019 berlangsung, sambutan meriah telah diterima dari setiap peminat HUAWEI dengan kepuasan mereka membawa balik peranti yang digemari. Jadi, jangan lepaskan peluang keemasan! Kalau terlepas, memang menangis tak berlagu…

Sama ada ingin memiliki peranti baharu HUAWEI Y9 Prime 2019 atau peranti yang lain, datang beramai-ramai, Karnival HUAWEI 2019 berlangsung sehingga Ahad ini (4 Ogos 2019) sahaja. Lebih maklumat, layari HUAWEI Official Store, kunjungi kedai HUAWEI terdekat atau hubungi talian perkhidmatan di 1800-22-0086.

Beli HUAWEI Y9 Prime (2019) & Rebut Peluang Menangi Sebuah Mercedes Di Karnival HUAWEI 2019!

**Advertorial daripada HUAWEI Malaysia


HUAWEI Nova 4 Kini Mendarat Di Malaysia – Harga RM1,899 Dapatkan Mulai 14 Februari 2019

HUAWEI hari ini secara rasminya telahpun melancarkan peranti terbaru keluaran mereka, HUAWEI Nova 4 ke pasaran tempatan – yang mana merupakan peranti pertama HUAWEI menyokong rekaan paparan skrin berlubang.

Nova 4 hadir dengan paparan IPS LCD bersaiz 6.4 inci FHD+ yang menyokong resolusi 2310 x 1080 piksel, bersama rekaan paparan berlubang menempatkan kamera selfie sebesar 25MP (bukaan sebesar : 3.05mm).

Enjin telefon pintar ini diperkuatkan oleh cip permproses Kirin 970 yang digandingkan dengan memori sebesar 8GB RAM bersama storan dalaman 128GB. Lebih menarik, di dalamnya turut tertanam teknologi GPU Turbo yang dinaik taraf bagi meningkatkan prestasi permainan yang baik.

Pada kamera, Nova 4 dilengkapi dengan sokongan sistem tri-kamera utama pada panel belakang. Seperti yang kita tahu, ia sebenarnya hadir dengan dua versi iaitu standard (kombinasi sensor: 20MP +16MP + 2MP) dan premium (kombinasi sensor : 48MP +16MP + 2MP.

Namun hanya satu varian sahaja ditawarkan untuk pasaran tempatan iaitu versi standard yang mempunyai gabungan lensa sebesar 20MP (f/1.8) + 16MP (f/2.2) lensa ultra lebar, dan sensor kedalaman 2MP (f/2.4). Kamera Nova 4 dilengkapi dengan teknologi AI selain turut menampilkan penstabilan imej EIS pada rakaman video.

Spesifikasi lain termasuklah bateri berkapasiti 3,750mAh bersama pengecasan pantas 18W dan terdapat pengimbas cap jari fizikal berbentuk bulat pada panel belakang.

Tersedia dalam dua warna iaitu Crush Blue dan Black, Nova 4 kini ditawarkan di pasaran tempatan pada harga RM1,899. Bagi yang berminat, ketersediaan bermula 14 Februari dan anda boleh memilikinya menerusi HUAWEI Experience Stores, syarikat telekomunikasi utama dan pengedar-pengedar sah HUAWEI.


Olike Malaysia Menawarkan Weloop Neo Pro – Berharga RM399

Olike Malaysia telah mengumumkan peranti kecergasan terbaru untuk pengguna tempatan yang diberi nama Weloop Neo Pro. Dengan menggunakan peranti kecergasan ini, pengguna bukan sahaja boleh memantau aktiviti harian dan juga aktiviti bersenam, tetapi ia juga boleh digunakan ketika tidur bagi memastikan pemantauan yang lebih lengkap.

Weloop Neo Pro hadir dengan paparan skrin sentuh berwarna yang menjanjikan ketahanan bateri yang mampu bertahan selama 15 hari dengan hanya sekali cas. Malah proses pengecasan juga lebih mudah kerana ia boleh terus disambungkan ke port USB pada palam kuasa mahupun komputer tanpa memerlukan sambungan kabel.

Selain itu, peranti ini turut disediakan dengan GPS terbina-dalam, sensor pengimbas nadi, ciri kalis air sedalam 30 meter dan juga penerimaan notifikasi pintar.

Kepada yang berminat, Weloop Neo Pro telah mula dijual di pasaran tempatan bermula 19 Mei 2018 pada harga RM399, dengan jaminan waranti selama 1 tahun untuk program penukaran 1-ke-1. Ia boleh dibeli melalui beberapa saluran berbeza termasuklah kedai konsep Olike, pengedar rasmi Olike, kedai konsep OPPO, Lazada, 11street dan juga Shopee.


Tema Baru Untuk Telefon Pintar Huawei Sempena ‘Love Our Malaysia Themes Design’

Telefon pintar Huawei yang diperkenalkan semuanya hadir dengan tema siap pasang serta menawarkan pelbagai pilihan tema menarik untuk digunakan oleh pengguna. Terbaru, Huawei Malaysia telah bekerjasama dengan KDU University College menghasilkan tema baru yang diinspirasikan untuk negara tercinta, Malaysia.

Ia adalah hasil kerja kreatif daripada pelajar-pelajar kolej KDU serta pereka lain sempena pertandingan reka cipta bertemakan ‘Love Our Malaysia Themes Design’ yang dianjurkan baru-baru ini. Tiga orang pemenang utama telah dipilih oleh ilustrator dan artis digital terkemuka negara, Chong Fei Giap yang merupakan pengasas bagi Loka Made Gallery.

Bagi pengguna Huawei, anda boleh mula mendapatkan tema-tema menarik ini melalui aplikasi Huawei Themes yang tersedia pada peranti anda. Untuk mengetahui dengan lebih lanjut, anda boleh layari laman Facebook Huawei Malaysia.


Pelanggan U Mobile Bakal Menikmati Telco-Ansurans Pertama Di Malaysia Secara Percuma Selama 2 Bulan

Bagi meraikan pelancaran telco-ansurans yang pertama di Malaysia, U Mobile bakal menawarkan pelanggan prabayar dan pascabayar terpilih dengan langganan GOLIFE 5 percuma selama 2 bulan.

GOLIFE merupakan produk insurans U Mobile yang pertama, pelanggannya boleh memohon, melanggan dan menguruskan insurans hayat mereka sepenuhnya melalui peranti pintar.

Selain GOLIFE 5, pelanggan juga boleh memilih GOLIFE 10 yang menawarkan perlindungan sehingga RM76,000 pada premium RM10 sahaja setiap bulan.

Bagi pelanggan yang dipilih untuk langganan insurans GOLIFE 5 secara percuma selama 2 bulan, mereka akan menerima satu pemberitahuan melalui Aplikasi MyUMobile.


Nikmati Harga Murah Sempena HONOR Appyness Sale – Bermula Sekarang ~ 8 Mac 2019!

Hello HONOR fans! Jangan ketinggalan promosi terbaru daripada HONOR Malaysia yang mana kini tersedia secara eksklusif di aplikasi HONOR Mobile Store!

Bermula HARI INI hingga 8 Mac 2019, jadilah 50 yang terawal membeli peranti terpilih HONOR dan nikmati diskaun sehingga RM30 serta hadiah percuma untuk setiap pembelian tersebut! Butiran promosi adalah seperti di bawah:

Berminat? Apa yang perlu anda buat hanyalah muat turun aplikasi HONOR dan log masuk ke akaun HiHonor anda! Psstt, anda juga boleh mendapat baucar percuma apabila melayari laman web HONOR Malaysia – sertai permainan Spin & Win dan Review & Win!


Bekas Presiden Motorola Menyertai Google

Google sedang mempersiapkan satu divisyen perkakasan untuk memberi fokus sepenuhnya di dalam pembangunan peranti di bawah nama Google. Untuk menjayakan misi tersebut, Google telah melantik bekas presiden Motorola, Rick Osterloh untuk menerajui divisyen tersebut.

Fungsi utama divisyen ini adalah bagi meletakkan operasi peranti seperti Nexus, Chromecast, Chromebook dan Pixel C berada di bawah seliaan yang lebih menyeluruh dan di bawah satu bumbung. Selain itu Osterloh juga akan memantau masalah yang dihadapi Google dalam pembangunan projek ATAP (Advanced Technology and Projects Group) dan Google Glass.

Langkah penyusunan struktur ini menjadikan Osterloh orang kedua terpenting di dalam operasi Google. Beliau yang asalnya merupakan presiden di dalam Motorola terpaksa meninggalkan posisinya setelah pemegang saham membuat penstrukturan semula di dalam syarikat tersebut. Beliau dijangkakan akan terlibat secara langsung di dalam pembangunan peranti Nexus yang seterusnya, menurut ura-ura berkemungkinan besar HTC bakal menjadi pembina peranti Nexus. Kita tunggu dan lihat.


realme 6 Pro Bakal Dilancarkan Bagi Pasaran Tempatan Pada 11 Mei Ini!!

Satu lagi berita mengujakan, apabila realme bakal melancarkan peranti terbaharunya bagi siri realme 6 iaitu realme 6 Pro yang mana ia bakal dilancarkan pada 11 Mei dan bakal berlangsung secara atas talian di Facebook realme.

Peranti yang tampil dengan cip pemproses Snapdragon 720G, dan disertakan dengan skrin bersaiz 6.6″ dan tampil dengar kadar segar semula 90Hz. Turut dihadirkan dengan 64MP AI Quad Camera dengan 20X Zoom dan 30W Flash Charge.

Jadi sama-sama kita nantikan.


Yoodo Anjur PUBG MOBILE Campus Championship (PMCC) – Tawar Hadiah Bernilai RM60,000 Untuk Direbut!

Yoodo bakal mengadakan satu tournament PUBG Mobile peringkat universiti yang bakal berlangsung di seluruh negara. Kejohanan ini dijangka melibatkan sebanyak 6,000 penyertaan dan terbuka kepada semua pelajar.

Setiap pemain bakal berentap bagi merebut hadiah lumayan bernilai RM60,000! Di samping itu, pemenang juga bakal menerima pelan mudah alih selama satu tahun dari Koodo dan jemputan eksklusif ke Grand Finals PUBG MOBILE National Championship (PMNC) 2020.

Kejohanan bakal bermula pada 24 September dengan 7 kelayakan serantau secara berasingan sebelum Grand Final pada 24 November – bakal memaparkan 16 pasukan teratas.

Bagi yang berminat, pendaftaran kini telah dibuka dan pendaftaran boleh dibuat menerusi pautan ini: KLIK DI SINI. PMCC 2019 Tournament dibawakan oleh Yoodo dan diterbitkan oleh PUBG MOBILE. Kejohanan ini juga ditaja oleh edotco dan dianjurkan oleh ESL Gaming.

Bagi menambah keriangan ramai, dua peraduan media sosial juga akan diadakan – hadiah bernilai RM1,000 untuk direbut setiap minggu. Stay tuned untuk lebih maklumat lanjut mengenai peraduan dalam masa terdekat!

Siri roadshow ini bakal berlangsung selama 28 hari – bermula 23 September hingga 25 Oktober di sejumlah universiti terpilih di seluruh negara. Menerusi roadshow ini, pengunjung boleh menikmati pelbagai promosi menarik, jualan barangan eksklusif dan perlawanan PUBG Mobile yang menyeronokkan.

Pengunjung juga boleh menikmati “Chicken Dinner” tanpa had dengan data tambahan sebanyak 20GB eksklusif daripada Yoodo! Maklumat lanjut, layari laman Facebook Yoodo Esport dan kekal bersama eRing untuk lebih info terkini!


Digi Ingin Menginspirasi Minda Kreatif Tempatan Dengan Kreative Krew

Digi melancarkan satu platform crowdsourcing yang mensasarkan untuk membantu para minda kreatif tempatan bagi memeriahkan lagi industri media di negara ini. Melalui platform Kreative Krew anda dijemput menghantar idea berdasarkan tugasan yang disediakan, ganjaran pula akan diberikan berdasarkan tahap tugasan yang disertai.

Seisapa sahaja boleh mendaftar dan menyertai platform ini, anda boleh memilih tugasan yang diminati, hantar hasil karya anda dan berpeluang menikmati ganjaran yang disediakan. Jika anda seorang yang kreatif, namun masih mencari-cari saluran yang baik buat anda mengembangkan bakat anda, sila cuba platform Kreative Krew!


Google Translate

Google Translate merupakan salah satu aplikasi yang sangat berguna untuk pengguna yang gemar melancong, di mana ia menawarkan kemudahan untuk terjemahan pada sebanyak 103 jenis bahasa berbeza. Kehadiran beberapa fungsi tambahan seperti boleh terjemah melalui kamera mahupun melalui input suara, Google kini terus menambah pelbagai ciri-ciri menarik padanya.

Menariknya Google Translate terbaru ini, ia menawarkan fungsi Tap To Translate pada Android yang memudahkan pengguna membuat terjemahan tanpa perlu menyalin teks dan menterjemah secara manual pada aplikasi Google Translate. Malah aplikasi ini juga boleh digunakan secara offline dengan sokongan 52 bahasa.

Muat Turun:


Anda Akan Dicas RM 2 Untuk Bil Bercetak TM Streamyx Dan UniFi

Mungkin segelintir dari anda sudah menerima ataupun perasan akan email yang diterima dari TM tidak lama dahulu yang menyatakan bil bercetak akan digantikan dengan bil elektronik, namun berita tersebut tidak sampai kepada majoriti pengguna servis TM menyebabkan syarikat tersebut terpaksa menangguhkan implementasinya.

Pada pengumuman terbaru, TM meminta pengguna Streamyx dan UniFi untuk melakukan prosedur peralihan bil dari bercetak ke elektronik , kegagalan berbuat sedemikian akan menyebabkan anda dicas RM 2 bagi setiap bil bercetak yang anda terima. Menurut TM, langkah memperkenalkan bil elektronik sangat penting dan efektif kerana ianya menjimatkan masa dan kos, selain itu bil tersebut boleh diakses pada setiap masa. Untuk mengaktifkan bil elektronik anda, sila emel help@tm.com.my dengan menyatakan butiran akaun anda atau pergi ke TMpoint berdekatan.


Huawei Raih Kutipan Jualan Lebih RM3 Juta Pada Sale 11.11

Kemeriahan membeli-belah dalam talian pada 11.11 baru-baru ini ternyata menghasilkan sebuah ‘fenomena’ luar biasa. Bahkan kegembiraan orang ramai juga dapat dilihat sepanjang acara itu berlangsung.

Berikutan kegilaan pesta membeli belah itu, Huawei telah berjaya meraih kutipan jualan yang tinggi iaitu melebihi RM3 juta hanya dalam satu hari menerusi laman Huawei Online Store dan Lazada.

Populariti produk Huawei terbukti apabila laman Huawei Online Store mencatatkan jumlah tontonan mencecah 10,000 dalam masa kurang seminit ketika berlangsungnya jualan kilat, Flash Deal Hour. Lebih membanggakan lagi apabila kesemua produk dalam segmen tersebut habis terjual dalam beberapa saat sahaja.

Selain itu, Huawei Y9 juga berjaya mencacatkan kutipan jualan lebih RM 100,000 dalam tempoh 30 minit pertama manakala Huawei MateBook D pula terjual dalam masa satu jam.Tidak terhenti disitu, Siri Nova 3 juga berjaya mencatatkan kutipan jualan yang mengagumkan iaitu bejumlah RM 350,00 dalam masa dua jam jualan pendek.

Kepada sesiapa yang terlepas peluang ini, jangan kecewa! Kerana huawei akan memberi banyak lagi kejutan pada acara jualan 12.12 kelak! So, stay tuned untuk maklumat lanjut!


Lebih Mahal Daripada iPhone X?! Skrin Berlian Pertama Di Dunia?!

Sejak kita dibawa masuk ke zaman skrin sentuh penuh, isu skrin kaca yang mudah retak, pecah atau calar apabila terjatuh tetap tidak dapat diselesaikan. Walaupun adanya teknologi Corning Gorilla Glass dalam mempertingkatkan ketahanan skrin pada peranti, tetapi ia masih tidak cukup sempurna lagi.

Menurut berita dari luar negara, sebuah syarikat bernama AKHAN Semiconductor akan mengeluarkan peranti yang menggunakan skrin berlian pada tahun 2019 kelak. Kekerasan berlian adalah dalam skala paling tinggi iaitu 10 Mohs, manakala Corning Gorilla Glass hanya mencapai skala 7. Jika skrin berlian benar-benar muncul, maka sekurang-kurangnya isu calar atau jatuh retak boleh dielakkan.

Walau bagaimanapun, skrin berlian dari AKHAN ini masih terdapat beberapa masalah teknikal yang perlu diselesaikan. Buat masa kini masih dalam peringkat ujian terhadap kekerasan dan tahap tekanan yang boleh ditahan oleh kaca berlian ini.


PMCO 2019 Fall Split Global Finals Kini Telah Bermula!!! Saksikan 16 Pasukan Dalam Merebut Hadiah Bernilai $2.5 Juta USD!

PMCO 2019 Fall Split Global Finals hari ini secara rasminya berlansung di PWTC, Kuala Lumpur dan akan meraihkan pemenang-pemenang Winner Winner Chicken Dinner PUBG Mobile pada 01 Disember 2019.

16 pasukan yang layak ke pusingan PMCO akan berebut untuk mendapatkan Winner Winner Chicken Dinner PUBG Mobile, hadiah bernilai sejumlah $2.5 juta USD (~RM10,356,500) menanti mereka membawa pulang.

Pasukan Malaysia Yoodo Gank juga akan mewakili Malaysia dalam pertempuran sengit bagi menjuarai piala ini. Bagi memeriahkan suasana lagi, artist terkenal seperti Naim Daniel, Henry (Super Jr.) dan Badshah juga akan membuat persembahan di sana.

Kalau anda berminat PUBG Mobile, jangan lupa beri sokongan penuh pada Yoodo Gank!


Xiaomi Redmi 6 Pro Dengan Skrin 19:9 Sertai Pelancaran Pada 25 Jun Ini

Pelancaran yang akan diadakan pada 25 Jun ini tidak hanya tertumpu pada model tablet, Xiaomi Mi Pad 4 tetapi sebuah lagi model telefon pintar bakal diperkenalkan. Melalui teaser yang mula tersebar di arena sesawang hari ini, peranti yang dimaksudkan ialah Xiaomi Redmi 6 Pro.

Apa yang cuba digambarkan melalui gambar teaser ialah Redmi 6 Pro akan menggunakan skrin nisbah 19:9 yang mana skrin bertakuk. Selain itu, formasi bahagian tengah jersi didalam gambar menunjukkan ia bakal hadir dengan cip pemproses Qualcomm Snapdragon 625 diikuti formasi pertahanan memaparkan angka 4,000 yang dipercayai saiz bateri.

Sementara formasi penyerang, dua jersi yang memakai huruf A dan I sebenarnya ialah AI yang mana khusus untuk penggambaran.

Apa-apapun kita tunggu sehingga ia diumumkan secara rasmi pada 25 Jun ini.


Hisense Jadi Penaja Rasmi FIFA World Cup Qatar 2022(TM)

ZURICH, 28 April 2021 /PRNewswire/ — Hisense, syarikat teknologi yang terkenal di dunia telah memeterai perkongsian dengan FIFA untuk menjadi Penaja Rasmi FIFA World Cup Qatar 2022™ yang akan mewujudkan hubungan yang eksklusif antara penonton seluruh dunia perlawanan tersebut dengan cara yang unik dan menarik.

Dengan menyertai senarai Rakan Gabungan Komersial untuk perlawanan akan datang ini, Hisense bakal terlibat dalam program yang akan terdiri daripada peluang penglibatan di lapangan sehinggalah keterlihatan logo merentas pelbagai platform untuk kempen pengiklanan global. Kolaborasi berkenaan, yang bermula pada tahun 2017, terjalin lebih awal daripada FIFA World Cup™ di Rusia turut melibatkan peluang untuk Hisense mempersembahkan program video-atas-permintaan yang dicipta khas untuk pelanggannya menggunakan kandungan FIFA World Cup yang lalu, disampaikan melalui platform TV pintar VIDAA bersepadunya.

“Saya amat berbesar hati untuk mengalu-alukan Hisense bersama kami sebagai Penaja Rasmi FIFA World Cup dan kami berasa gembira dapat bekerjasama dengan jenama yang disegani di peringkat antarabangsa ini yang kehadirannya juga semakin berkembang dalam pasaran sukan,” kata Ketua Setiausaha FIFA Fatma Samoura. “Baik FIFA mahupun Hisense memfokuskan pada teknologi, inovasi dan memberikan pengalaman yang sebaik mungkin kepada orang ramai. Saya yakin bahawa kolaborasi ini akan dapat menyokong objektif-objektif global kedua-dua organisasi dan menyumbang kepada kejayaan apa yang pastinya akan menjadi acara yang menakjubkan pada tahun hadapan.”

“Pelaburan yang berterusan dalam acara-acara sukan bertaraf dunia menunjukkan keazaman Hisense untuk menjadi jenama bertaraf global,” kata Jia Shaoqian, Ketua Pegawai Eksekutif Hisense Group. “Ia membantu Hisense membina hubungan yang lebih kukuh bersama pengguna globalnya dan mempercepatkan proses globalisasi syarikat. Ia turut mewujudkan asas yang kukuh untuk Hisense bersaing dengan jenama-jenama yang paling inovatif dan terkemuka di dunia agar turut menjadi jenama global ulung.”

Menurut kajian berkisarkan acara tersebut, penajaan 2018 FIFA World Cup Russia™ telah meningkatkan kesedaran mengenai TV Hisense di China sebanyak 12% dan 6% secara global, dengan prestasi yang kukuh di United Kingdom, Perancis, Kanada, Rusia, Sepanyol dan Jepun.

Ketika ini Hisense mempunyai lebih daripada 90,000 pekerja di seluruh dunia, berserta 16 taman perindustrian dan 16 pusat penyelidikan dan pembangunan yang merangkumi sistem penyelidikan dan pembangunan kolaboratif multiasional. Perniagaannya melibatkan multimedia, perkakas rumah, sistem maklumat pintar IT dan industri perkhidmatan moden manakala produk-produknya telah dieksport ke lebih 160 negara dan wilayah. Menurut sebuah firma penyelidikan dan perunding bebas, Hisense kekal menjadi pembuat TV keempat terbesar di dunia dari segi unit penghantaran (angka 2020).

FIFA World Cup ialah satu perayaan untuk sukan bola sepak global dan merupakan peluang yang penting untuk jenama-jenama memaparkan pencapaian teknologi yang inovatif serta meningkatkan pengalaman tontotan peminat. Hisense mendorong inovasi bagi menyediakan pelbagai penyelesaian untuk keperluan pengguna yang semakin pelbagai dan bagi meningkatkan pembangunan industri.

FIFA World Cup Qatar 2022 akan berlangsung mulai 21 November hingga 18 Disember 2022. Untuk maklumat lanjut mengenai acara tersebut, kunjungi FIFA.com.

Keywords: Computer/Electronics Household/Consumer/Cosmetics Multimedia/Online/Internet Sporting Events Sports Contracts

Source: PRNEWSWIRE


Syarikat Teknologi Kesihatan, Hologram Sciences Melancarkan Inovasi Kesihatan & Pemakanan Peribadi Dengan Sokongan Dana sebanyak $100 Juta

Disokong oleh Royal DSM, Hologram berusaha untuk memasuki pasaran pemakanan dengan menawarkan penyelesaian yang diperibadikan secara langsung kepada pengguna

BOSTON dan NEW YORK, 6 April 2021 /PRNewswire/ — Royal DSM, sebuah syarikat global berasaskan sains dalam bidang pemakanan, kesihatan dan kehidupan lestari, mengumumkan pelancaran Hologram Sciences, sebuah syarikat yang berurus niaga secara langsung dengan pengguna yang akan mewujudkan jenama yang menyasarkan pelbagai keadaan kesihatan. Dengan menggabungkan diagnostik kesihatan, bimbingan digital dan pemakanan peribadi, jenama Hologram Sciences akan menawarkan lebih banyak penyelesaian holistik kepada pengguna untuk menguruskan kesihatan mereka. Syarikat yang didorong oleh misi ini menggabungkan bakat terbaik Silicon Valley yang sebelum ini bekerja dengan Uber, Fitbit dan Facebook.

Hologram Sciences disokong dengan pelaburan sebanyak $100 juta oleh Royal DSM, yang telah menghasilkan pemakanan peribadi sebagai tonggak utama dalam strategi pemakanannya, membolehkan syarikat menggabungkan pelbagai keupayaan dan sumber untuk merangkumi keseluruhan rantaian nilai pemakanan peribadi untuk pengguna. Hologram Sciences akan menyediakan penyelesaian pemakanan peribadi yang canggih secara langsung kepada pengguna yang telah terbukti secara klinikal untuk menangani pelbagai keperluan kesihatan pengguna. Disebabkan penyelesaiannya adalah disahkan dalam pasaran, ia akan tersedia untuk pelanggan DSM. Hologram juga akan berusaha untuk inkubasi produk dengan pelanggan dan rakan kongsi DSM berdasarkan pemahaman pengguna terkini dan memanfaatkan pendekatan tangkas mereka.

Ian Brady yang mengasaskan secara bersama SoFi, firma perkhidmatan kewangan A.S. akan memimpin Hologram Sciences. Brady beralih daripada kerjaya yang berjaya dalam bidang kewangan kepada teknologi kesihatan setelah isteri beliau didiagnosis menghidap diabetes kehamilan buat kali ketiga. Dalam penyelidikannya untuk mencari perkhidmatan pemakanan peribadi untuk isterinya serta orang lain, beliau gagal memperolehnya dan ia mendorong usahawan ini untuk menciptanya.

“Saya teruja untuk memajukan ketersediaan pemakanan peribadi supaya tiada siapa lagi yang perlu melalui kepayahan seperti yang dialami oleh keluarga saya,” kata Brady. “Dengan pasukan yang sangat dinamik yang menggabungkan kepakaran dalam teknologi, pemasaran jenama dan inovasi pemakanan serta kekuatan sains DSM, kami boleh menunjukkan bahawa penyelesaian pertama kami akan menjadi konsep imuniti yang pantas, menangani kebimbangan semasa yang meruncing terhadap pandemik COVID-19 yang sedang berlaku ini.”

Bersama-sama dengan suplemen dan diagnostik pemakanan, platform digital milik syarikat akan memberikan pengalaman peribadi kepada pengguna termasuk akses kepada pakar diet berdaftar, yang membolehkan mereka memahami dengan lebih baik tentang gaya hidup, pemakanan dan faktor-faktor lain yang mempengaruhi kesihatan keseluruhan dan perkara yang boleh mereka lakukan untuk menjalani kehidupan yang lebih sihat.

“Kami teruja untuk membiayai platform dipacu data yang selaras dengan keupayaan dan sumber produk DSM,” kata Dimitri de Vreeze, Ketua Pegawai Eksekutif Bersama DSM. “Dengan bantuan pakar utama — yang merangkumi pakar pemakanan, pakar diet, saintis dan penasihat — Hologram Sciences akan membawa pemakanan peribadi ke tahap yang baharu untuk pengguna dan pelanggan DSM.”

Fokus terhadap kesejahteraan dan pemakanan merupakan nilai teras dalam Hologram Sciences itu sendiri dengan para pemimpinnya membina sistem nilai berdasarkan integriti, akauntabiliti dan keterangkuman.

“Kami ingin membawa perubahan yang didorong oleh misi ke pasaran kesejahteraan dengan merekrut pasukan yang bersemangat,” kata Ketua Pegawai Pemasaran Hologram Sciences , Jess Graham yang sebelum ini memegang jawatan sebagai Ketua Pemasaran Produk Pengguna Global untuk Instagram. “Kami mahu mencipta sebuah dunia di mana produk Hologram Sciences menjadi yang terbaik dalam membantu manusia untuk menjalani kehidupan yang lebih sihat.”

Hologram Sciences mengembangkan pasukannya dengan pantas untuk menyatukan individu yang bersemangat tentang penggunaan sains dan teknologi perintis untuk memperbaharui masa depan pemakanan. Graham dan Brady akan disertai oleh pasukan usahawan dan eksekutif global berpengalaman yang terdiri daripada:

Tentang Hologram Sciences, Inc.Hologram Sciences ialah sebuah syarikat permulaan yang baru ditubuhkan, bergerak pantas, memfokus pada pengguna dan yang sebelum pelancaran telah disokong dengan pelaburan sebanyak $100 juta oleh Royal DSM. Kami membangunkan dan menyampaikan jenama baharu dengan pantas ke pasaran untuk membantu pengguna menjadi lebih sihat dan berasa lebih baik melalui pembaharuan masa depan pemakanan — menyatukan sains yang terbukti, teknologi perintis dan membina amalan untuk mewujudkan penyelesaian peribadi sebenar yang mendorong hubungan pengguna yang berkekalan. Kami bersemangat untuk membantu orang ramai mengatasi rintangan untuk berasa lebih baik pada setiap hari; kami bekerja berdasarkan ketelusan dan sains klinikal yang terbukti; dan kami komited untuk mewujudkan produk serta organisasi yang sangat inklusif dan saksama. Maklumat lanjut boleh didapati di www.hologramsciences.com

Source: Hologram Sciences, Inc.

Keywords: Computer/Electronics Food/Beverages Health Care/Hospital Household/Consumer/Cosmetics Supplementary Medicine Financing agreements Venture Capital

Source: PRNEWSWIRE


OnePlus 8T Kini Hadir Di Pasaran Tempatan!!! Check This Out!!

OnePlus kini telah memperkenalkan peranti terbaharunya yang dikenali sebgai OnePlus 8T bagi pasaran tempatan.

Peranti ini hadir dengan bateri berkembar dan menyokong pengecasan pantas Warp Charge 65W dengan kapasiti bateri 4500mAh. Turut dikuasakan oleh Snapdragon 865 dan disertakan dengan RAM 12GB dan storan sehingga 256GB. Kamera yang sangat baik Sony IMX586 48MP OIS Main Lens, 16MP + 123-degree Ultra Wide Lens

Berikut adalah ketersediaan peranti ini:


EMUI Berkongsi Angka Sama Seperti Android 8.0

Dalam acara pelancaran Huawei Mate 10, Mate 10 Pro, dan Mate 10 Porsche Design, Huawei turut mengumumkan beberapa peranti lain juga akan mendapat kemas kini EMUI 8.0 di masa akan datang.

Model seperti Mate 9, Mate 9 Pro, Mate 9 Porsche Design, ketiga-tiga peranti ini akan mula dioperasikan terlebih dahulu berbanding model siri-P yang lain.

Antaramuka terbaru ini mendapat loncatan angka daripada 5 terus kepada 8. Ini kerana, Huawei berpendapat angka yang selari ini tidak akan mengelirukan pengguna. EMUI terbaru ini juga lebih pantas dalam membuka aplikasi selain ia mencatatkan peningkatan prestasi sebanyak 12%.

Terdapat beberapa ciri baru yang diperkenalkan di dalam EMUI 8.0, seperti contoh menawarkan ciri split-screen – membuka dua aplikasi pada waktu yang sama. Selain itu, ia juga lebih mesra pengguna dengan menyokong tapisan sinaran biru pada skrin mengikut persekitaran semasa.

Huawei menambah, kemas kini keselamatan akan dikeluarkan untuk peranti Huawei kelas atasan setiap bulan manakala dua bulan sekali untuk peranti kelas pertengahan sementara, peranti kelas permulaan akan dikemas kini setiap tiga bulan.


Sai Life Sciences buka Pusat Penyelidikan & Teknologi canggih yang baru di Hyderabad

–  Lengkapkan fasa pertama dalam pelaburan yang mengikat US$150juta (>INR 1000 Kr)

–  Sri KT Rama Rao, Yang Berhormat Menteri Industri & Perdagangan dan IT, Kerajaan Telangana rasmikan kemudahan

HYDERABAD, India, 17 Ogos 2020 /PRNewswire/ — Sai Life Sciences, salah satu Organisasi Pembangunan & Pembuatan Kontrak (CDMO) yang berkembang pesat di India, hari ini mengumumkan perasmian Pusat Penyelidikan dan Teknologi (R&T) baharunya di Hyderabad, India. Sri KT Rama Rao, Yang Berhormat Menteri Perindustrian & Perdagangan dan IT, Kerajaan Telangana merasmikan kemudahan tersebut di hadapan orang kenamaan lain.

Semasa berucap pada kesempatan itu, Sri KT Rama Rao berkata, “Saya sangat gembira kerana kepemimpinan Sai Life science yang dihormati telah mempertimbangkan Telangana untuk mendirikan pusat R&D baharu mereka. Sains Hayat ialah salah satu sektor fokus utama bagi Kerajaan Telangana. Hyderabad melayani lebih daripada 1000 penginovasi global dalam visi mereka untuk mengembangkan ubat-ubatan yang inovatif dan berpatutan untuk dunia. Saya dengan tulus mengucapkan tahniah kepada seluruh pasukan Sai Life Sciences, bukan hanya untuk Pusat Penyelidikan & Teknologi baharu tetapi juga atas usaha mereka ke arah pembangunan dan pembuatan ubat menyelamatkan nyawa yang baharu. “

Dibina dengan hasrat untuk mencapai penanda aras global terbaik dalam infrastruktur makmal, kemudahan R&T baharu mempunyai beberapa aspek unik seperti reka bentuk makmal pintar & ergonomik untuk meningkatkan keselamatan dan produktiviti, automasi canggih untuk tangkapan data yang lancar semasa pembangunan proses, pendekatan padat & 5S untuk meningkatkan produktiviti dan ruang kerja kolaboratif untuk menghasilkan inovasi.

Membuat pengumuman itu, Krishna Kanumuri, Ketua Pegawai Eksekutif & Pengarah Urusan Sai Life Sciences mengatakan, “Falsafah kami di sebalik membina kemudahan baharu ini ialah melangkaui norma yang ada di India dan mewujudkan apa yang diharapkan oleh rakan penginovasi global kami dalam kemampuan dalaman mereka.” Dia menambahkan lagi, “Kami ialah contoh kemungkinan yang boleh terjadi dalam ekosistem sains kehidupan di Hyderabad. Hari ini, ketika kita membangun kemampuan R&D bertaraf dunia dan melabur dalam memupuk bakat dengan kepakaran domain yang mendalam, saya boleh mengatakan tanpa ragu-ragu, Hyderabad benar-benar sebuah kota di mana impian farmaseutikal dibuat.”

83,000 kaki persegi baru Kemudahan (7700 meter persegi) menempatkan kemampuan penyelidikan canggih dan platform teknologi canggih, meningkatkan kemampuan syarikat dalam menyediakan penyelesaian saintifik yang unggul kepada pelanggan inovatif farmasi dan bioteknologinya di seluruh dunia. Ia mempunyai 24 makmal kimia dengan 250 hud asap, makmal analitik, rangkaian teknologi lengkap dan makmal keselamatan proses khusus.

Sai Life Sciences memulakan proses transformasi organisasi pada tahun 2019 mencipta semula syarikatnya sebagai CDMO global generasi baharu. Melalui inisiatif ini, yang diberi nama Sai Nxt, syarikat melabur lebih daripada US$150 juta (> INR 1000 Kr) untuk memperluas dan menaik taraf kemudahan R&D dan pembuatannya, menerapkan bakat ilmiah dan kepemimpinan global terkemuka, memperkukuh sistem automasi dan data, dan yang utamanya menaikkan bar untuk keselamatan, kualiti dan tumpuan pelanggan.

Latar Belakang Sai Life Sciences

Sai Life Sciences ialah CDMO perkhidmatan penuh yang didorong oleh visi untuk menyokong pelancaran 25 ubat baharu menjelang 2025. Ia berfungsi dengan syarikat farmasi dan bioteknologi inovatif di seluruh dunia, mempercepat penemuan, pengembangan dan pembuatan molekul kecil yang kompleks. Sebagai CDMO khusus, Sai Life Sciences telah memberi khidmat kepada pelbagai program pembangunan NCE, secara konsisten memberikan nilai berdasarkan kualiti dan gerak balasnya. Hari ini, ia bekerja dengan 7 daripada 10 syarikat farmasi besar utama, serta beberapa syarikat farmasi & bioteknologi kecil dan sederhana. Sai Life Sciences ialah syarikat pegangan peribadi dan disokong oleh pelabur global, TPG Capital dan HBM Healthcare Investments. https://www.sailife.com/

Keywords: Biotechnology Computer Software Computer/Electronics Health Care/Hospital Medical/Pharmaceuticals Pharmaceuticals Corporate Expansion New products/services Data Analytics STEM (Science，Technology，Engineering，Mathematics)

Source: PRNEWSWIRE


Xiaomi Redmi Note 6 Pro Dipercayai Sokong Pemproses Qualcomm Snapdragon 636?

Dalam arena peranti pintar, boleh dikatakan kadar ketirisan informasi berkaitan dengan sesebuah peranti itu adalah agak tinggi.

Selepas beberapa kebocoran maklumat berkaitan Xiaomi Redmi Note 6 Pro sebelum ini, kali ini terdapat satu lagi imej ketirisan yang mengatakan peranti pintar berkenaan dipercayai akan dijana dengan pemproses Qualcomm Snapdragon 636.

Perkara tersebut mungkin tidak dapat disangkal kerana ia telah disahkan oleh ujian penanda aras Geekbench yang dijalankan oleh Redmi Note 6 Pro yang mana jelas mendedahkan bahawa peranti ini akan dikuasakan dengan pemproses Qualcomm Snapdragon 636.

Dari segi skor penanda aras, Redmi Note 6 Pro dilihat telah mencatatkan 1332 markah dalam ujian satu teras manakala dalam ujian multi-teras pula ia mencatatkan sebanyak 4675 markah.

Di samping itu, maklumat daripada Geekbench tersebut turut mendedahkan peranti ini bakal didatangkan dengan sistem operasi Android 8.1 Oreo dan dan juga RAM 4GB.

[ SUMBER ]


Samsung Dan Panasonic Memperkenalkan Pemain Ultra-High Definition Blu-ray

TV 4K mampu memainkan kandungan digital definisi Ultra HD, namun sekarang ini fungsi tersebut sangat terhad kerana kandungan dan media Ultra HD yang terlalu sedikit. Namun senario itu tidak menghalang dua pengeluar besar produk elektronik untung membina peranti pemain media Ultra HD. Pada acara CES 2016, Samsung (UBD-K8500) dan Panasonic (DMP-UB900) masing-masing telah melancarkan peranti pemain Ultra-High Definition Blu-ray yang hadir dengan fungsi dan keupayaan yang lebih baik berbanding model-model sebelum ini. Peranti tersebut mampu mengubah skala video untuk tontonan yang optimum, namun video beresolusi rendah tidak akan memberikan kualiti yang terbaik. UBD-K8500 dan DMP-UB900 juga boleh disambungkan ke internet menggunkan WiFi dan hadir dengan pelayar web mereka sendiri, jadi anda juga berpelung menonton kandungan media dari servis sperti YouTube dan lain-lain.


MWC 2019: Samsung Dedah Peranti Kelas Pertengahan Terbaharu, Galaxy A50 Dan Galaxy A30

Jenama peranti pintar terkemuka dunia, Samsung, telah mendedahkan model peranti terbaharu dalam kelas pertengahan iaitu Samsung Galaxy A50 dan A30 pada Mobile World Congress 2019(MWC2019).

Kedua-dua peranti ini disertakan dengan paparan skrin bersaiz 6.4 inci Super AMOLED Infinity-U displays. Model-model ini juga turut disertakan dengan kapasiti bateri yang sama iaitu 4000mAh.

Apa yang dapat dilihat menerusi dua peranti ini adalah perbezaaan dari kameranya. Galaxy A50 disertakan dengan 25MP pada kamera di bahagian hadapan dan 25MP + 5MP + 8MP pada bahagian belakang. Manakala bagi Galaxy A30 pula, ia disertakan dengan 16MP pada kamera hadapan dan 16MP + 5MP pada kamera belakang.

Bagi Galaxy A50, ia disertakan dengan pemproses Exynos 9610 dan GPU pula ialah Mali G72 MP3. Bagi Galaxy A30 pula disertakan dengan pemproses Exynos 7904 dan GPU Mali G71 MP2.

Dari aspek memori pula terdapat perbezaan. Bagi A50, ia disertakan dengan 4/6GB RAM dan 64/128GB storan dalaman. Manakala bagi A30 pula, ia disertakan dengan 3/4GB RAM dan 32/64GB storan dalaman.

Galaxy A50 tersedia dalam 4 warna iaitu hitam, putih, biru dan coral. Ia juga turut didatangkan pengecaman cap jari pada skrin . Bagi Galaxy A30 pula, ia disertakan dengan 3 varian warna iaitu hitam, putih dan biru dan pengecaman cap jari di bahagian belakang.

Baca juga:


CES 2019 : Samsung Perkenal Barisan Monitor Baharu – Space Monitor, Samsung CRG9 & Samsung UR59C

Samsung Electronics memperkenalkan barisan monitor terbaharu keluaran mereka iaitu Space Monitor, CRG9 49” Gaming Monitor dan UR59C 32” Monitor menjelang CES 2019. Ketiga-tiganya menawarkan teknologi yang sama canggih serta rekaan yang unik.

Space Monitor direka dengan rekaan yang minimal dan kemas. Ia didatang dalam dua versi: model 27-inci dengan resolusi QHD dan model 32-inci (4K UHD) bersama bersama fungsi yang boleh ‘disepit’ pada tepi meja.

Lebih menarik, paparan monitor ini boleh digerakkan mengikut keselesaan pengguna. Ia direka khas buat mereka yang mengimpikan monitor dengan ruang kerja minima sekaligus membolehkan pengguna memberi tumpuan kepada apa yang ada pada skrin berbanding keliling.

CRG9 49” Gaming Monitor merupakan dekstop besar bersaiz 49 inci yang kini menawarkan resolusi lebih tinggi berbanding versi sebelumnya. Ia membawakan resolusi QHD ( 5120 x 1440) bersama nisbah aspek sebanyak 32: 9. Monitor ini dibina khusus untuk tujuan permainan.

UR59C 32” Monitor merupakan desktop berukuran 32 inci bersama paparan melengkung dengan nisbah kontras 2,500: 1 dan resolusi 3840×2160 4KUHD beserta sokongan sehingga satu bilion warna. Ia direka dengan rekaan ultra nipis dan lebih professional.

Bagaimanapun, masih tiada maklumat mengenai harga dan tarikh ketersediaan untuk ketiga-tiga produk ini. Berkemungkinan kita akan mendapat lebih banyak maklumat mengenainya di acara CES yang berlangsung minggu hadapan.


“Sistem CIMB Clicks Masih Kekal Selamat” – Kenyataan Dari Pihak CIMB

Laman media sosial bermula kecoh sejak semalam dengan adanya pengguna CIMB Clicks mengatakan akaun mereka digodam! Kejadian ini menjadi semakin serius kerana akaun perbankan atas talian pengguna CIMB boleh sahaja dimasuk walaupun menggunakan kata laluan yang kurang tepat.

Ada juga pengguna CIMB memuat naik status mereka di Twitter bahawa wang dalam akaun mereka semakin kurang atas transaksi PayPal, yang mana sebahagian daripada mereka tidak mendaftar untuk akaun PayPal.

Setelah berlaku kejadian ini, pihak CIMB telah mengambil tindakan dengan menggalakkan pengguna mengubah kata laluan bagi mengelakkan masalah sekuriti yang berlaku. Selain itu, implementasi “ReCaptcha” yang seolah-olahnya menunjukkan perkhidmatan perbankan mungkin diserang bot, namun pada pandangan Pihak CIMB ia merupakan inisiatif terbaru untuk sekuriti tambahan sahaja.

Apa-apa pun dalam satu kenyataan rasmi terbaru CIMB, pihak perbankan atas talian mereka masih kekal selamat dan bebas daripada sebarang ancaman setakat ini. Sekiranya anda masih risau, disarankan mengubah kata laluan di CIMB Clicks atau memindahkan wang ke perbankan yang lain.

Diharap pihak CIMB Clicks mengambil tindakan segera dalam menyelesaikan masalah yang berlaku dalam memastikan semua pengguna bebas daripada masalah sekuriti.


Nikmati Diskaun Sehingga RM200 Bagi Aksesori HONOR Menerusi HONOR November Payday Sale!

HONOr kini menawarkan tawaran yang hebat kepada peminat peranti HONOr apabila anda boleh mendapat diskaun sehingga RM200 bagi pembelian aksesori HONOR dari 20 hingga 27 November di Hihonor.

Antara peranti yang boleh anda miliki dengan diskaun ini adalah HONOR MagicWatch 2 (Charcoal Black), HONOR Watch Magic dan HONOR Magic Earbuds.

Pengguna juga boleh menikmati potongan harga RM100 bagi HONOR 9X Pro, HONOR Sport Pro dan HONOR 9X Lite. Bagi mereka yang sentiasa menjaga kesihatan, anda boleh membeli tawaran bundle yang mana hanya berharga RM798 yang terdiri daripada MagicWatch 2 46mm (Charcoal Black) dan HONOR Scale 2. Bauchar RM200 turut boleh digunakan bagi bundle ini.

Selain ini, Pengguna Hihonor boleh memenangi hadiah menarik menerusi Flip Card Game. Antara yang boleh anda menangi adalah HONOR Band 4 Running or HONOR Scale 2 dan banyak lagi.

Bagi mendapatkan maklumat lanjut, layari laman sesawang Hihonor atau Facebook HONOR.


Reka Bentuk Meizu Note 9 “Bocor” – Dedah Paparan Depan & Belakang

Terdahulu, spesifikasi Meizu Note 9 telah pun tertiris di laman TEENA. Pun begitu, kebocoran itu tidak pula menyertakan imej reka bentuk peranti. Kini, TEENA telah mengemaskini maklumat peranti dengan mendedahkan reka bentuknya.

Meizu Note 9 (M923Q) bakal menjadi peranti pertama Meizu yang menyokong paparan takuk kecil sebesar titisan air dikenali ‘Waterdrop’. Rekaan tersebut membolehkan peranti ini menyampaikan nisbah skrin-ke-badan yang tinggi.

Bahagian belakang, peranti ini dilengkapi dengan ketersediaan sistem dwi kamera disusun secara menegak pada sudut kiri (terdapat LED Flash). Pengimbas cap jari fizikal berbentuk bulat turut terbina pada panel belakang.

Seperti biasa, maklumat tertiris masih lagi ‘rumors’ dan tidak dapat dipastikan kesahihannya. Jadi, sama-sama kita tunggu kemunculannya dan kekal bersama eRing untuk lebih info terkini!

[SUMBER]